จักรวาลภาพยนตร์มาร์เวล: เฟสสี่

**เฟสสี่** ของจักรวาลภาพยนตร์มาร์เวล เป็นกลุ่มของภาพยนตร์แนวซูเปอร์ฮีโรอเมริกันและละครชุดทางโทรทัศน์ที่ฉายและออกอากาศในปี ค.ศ. 2021 ถึง 2022 สร้างโดยมาร์เวลสตูดิโอส์ จากตัวละครที่ปรากฏในสิ่งพิมพ์ของมาร์เวลคอมิกส์ เฟสสี่เป็นเฟสแรกของแฟรนไชส์ที่รวมละครชุดและรายการพิเศษ โดยเรียกว่า "ผลงานพิเศษของมาร์เวลสตูดิโอส์" โดยทุกเรื่องจะออกอากาศในบริการสตรีมมิงทางดิสนีย์+ เฟสสี่เริ่มต้นด้วยละครชุด *[[วันด้าวิสชั่น]]* ออกอากาศครั้งแรกในเดือนมกราคม ค.ศ. 2021 ขณะที่ภาพยนตร์เรื่องแรกในเฟสนี้คือ *[[แบล็ค วิโดว์ (ภาพยนตร์)|แบล็ค วิโดว์]]* ฉายในเดือนกรกฎาคม ค.ศ. 2021 จัดจำหน่ายโดย วอลต์ดิสนีย์สตูดิโอส์โมชันพิกเชอส์ เฟสนี้สิ้นสุดด้วยรายการพิเศษ *[[รวมพันธุ์นักสู้พิทักษ์จักรวาล ตอนพิเศษรับวันหยุด]]* ในเดือนพฤศจิกายน ค.ศ. 2022 กำหนดการฉายของภาพยนตร์ในเฟสสี่มีการเปลี่ยนแปลงอยู่หลายครั้งเนื่องจากการระบาดทั่วของโควิด-19 เควิน ไฟกี เป็นผู้อำนวยการสร้างให้กับภาพยนตร์ทุกเรื่องและเป็นผู้อำนวยการสร้างฝ่ายบริหารให้กับละครชุดและรายการพิเศษทุกเรื่องในเฟสนี้ ไฟกีอำนวยการสร้างร่วมกับ โจนาธาน ชวาร์ตซ์ ใน *[[ชาง-ชี กับตำนานลับเท็นริงส์]]*, เนต มัวร์ ใน *[[ฮีโร่พลังเทพเจ้า]]* กับ *[[แบล็ค แพนเธอร์: วาคานด้าจงเจริญ]]*, เอมี ปาสคาล ใน *[[สไปเดอร์-แมน: โน เวย์ โฮม]]* และ แบรด วินเดอร์บอม ใน *[[ธอร์: ด้วยรักและอัสนี]]*

ภาพยนตร์ในเฟสนี้ประกอบด้วย *[[แบล็ค วิโดว์ (ภาพยนตร์)|แบล็ค วิโดว์]]* แสดงนำโดย สการ์เลตต์ โจแฮนส์สัน กลับมารับบทเดิมเป็น นาตาชา โรมานอฟฟ์ / แบล็ค วิโดว์, *ชาง-ชี กับตำนานลับเท็นริงส์* แสดงนำโดย ซือมู่ หลิว, *ฮีโร่พลังเทพเจ้า* ประกอบด้วยนักแสดงนำจำนวนมาก, ภาพยนตร์ภาคต่อ *[[สไปเดอร์-แมน: โน เวย์ โฮม]]* จาก โซนี่พิกเจอร์สรีลีดซิง แสดงนำโดย ทอม ฮอลแลนด์ กลับมารับบทเดิมเป็น ปีเตอร์ ปาร์คเกอร์ / สไปเดอร์-แมน, *[[จอมเวทย์มหากาฬ ในมัลติเวิร์สมหาภัย]]‎* แสดงนำโดย เบเนดิกต์ คัมเบอร์แบตช์ กลับมารับบทเดิมเป็น ดร. สตีเฟน สเตรนจ์, *ธอร์: ด้วยรักและอัสนี* แสดงนำโดย คริส เฮมส์เวิร์ท กลับมารับบทเดิมเป็น ธอร์ และ *แบล็ค แพนเธอร์: วาคานด้าจงเจริญ* แสดงนำโดย ลิทีเชีย ไรต์ กลับมารับบทเดิมเป็น ชูริ / แบล็ค แพนเธอร์ ภาพยนตร์ในเฟสนี้ทำเงินรวมกันมากกว่า 5.7 พันล้านดอลลาร์สหรัฐในบ็อกซ์ออฟฟิศทั่วโลก

ละครชุดบนดิสนีย์+ ในเฟสนี้ประกอบด้วย *[[วันด้าวิสชั่น]]* แสดงนำโดย อลิซาเบธ โอลเซนและพอล เบ็ตตานีย์ กลับมารับบทเดิมเป็นตัวละครตามชื่อเรื่อง, *[[ฟัลคอนและวินเทอร์ โซลเยอร์]]* แสดงนำโดย แอนโทนี แมกกีและเซบาสเตียน สแตน กลับมารับบทเดิมเป็นตัวละครตามชื่อเรื่อง, ปีหนึ่งของ *[[โลกิ (ละครชุด)|โลกิ]]* แสดงนำโดย ทอม ฮิดเดิลสตัน, ปีหนึ่งของ *[[สมมุติว่า..?|สมมุติว่า...?]]* บรรยายโดย เจฟฟรีย์ ไรต์, *[[ฮอว์คอาย (ละครชุด)|ฮอว์คอาย]]* แสดงนำโดย เจเรมี เรนเนอร์และเฮลี สไตน์เฟลด์, *[[มูนไนท์]]* แสดงนำโดย โอสการ์ อิซาอัก, *[[มิสมาร์เวล (ละครชุด)|มิสมาร์เวล]]* แสดงนำโดย ไอมาน เวลลานี และ *[[ชี-ฮัลค์: ทนายสายลุย]]* แสดงนำโดย แททีอานา มัสลานี รายการโทรทัศน์พิเศษได้แก่ *[[แวร์วูล์ฟ บาย ไนท์]]* แสดงนำโดย กาเอล การ์ซิอา เบร์นัล และ *รวมพันธุ์นักสู้พิทักษ์จักรวาล ตอนพิเศษรับวันหยุด* ประกอบด้วยนักแสดงนำจำนวนมาก เช่นเดียวกับปีแรกของ *[[ไอแอมกรูท]]* แสดงนำโดย วิน ดีเซล ก็รวมอยู่ในเฟสนี้เช่นกัน เบเนดิกต์ หว่อง ปรากฏตัวในเฟสนี้มากที่สุด โดยปรากฏในภาพยนตร์สามเรื่องและละครชุดสองเรื่อง เฟสสี่รวมกับ เฟสห้าและเฟสหก กลายเป็น "เดอะมัลติเวิร์สซากา"

## การพัฒนา
### งานเบื้องต้นและการประกาศ
เมื่อเดือนตุลาคม ค.ศ. 2016 วอลต์ดิสนีย์สตูดิโอส์ กำหนดวันฉายหลายวันสำหรับภาพยนตร์ที่ยังไม่มีชื่อของมาร์เวลสตูดิโอส์ ใน ค.ศ. 2020 และ 2021 เควิน ไฟกี ประธานมาร์เวลสตูดิโอส์ กล่าวว่าภาพยนตร์บางเรื่องในวันนั้นเป็นที่รู้จักแล้วและอธิบาย "เรารู้ว่า [ภาพยนตร์] เรื่องไหนที่เราอยากให้ฉายในปี 2020 หลายปีมานี้ที่เราตั้งเป้าไว้ เราโชคดีพอที่มันมักจะเป็นสิ่งเดียวกัน แต่เรามักจะทิ้งโอกาสให้ตัวเองได้ตัดและสานและปรับตัวถ้าเราจำเป็น" ไฟกีไม่แน่ใจว่ามาร์เวลจะยังคงรวมกลุ่มภาพยนตร์ในจักรวาลภาพยนตร์มาร์เวลเป็นเฟสต่อไปหรือไม่ หลังเฟสสามจบลงใน ค.ศ. 2019 โดยพูดว่า "มันอาจจะเป็นสิ่งใหม่" แต่ในเดือนธันวาคม ค.ศ. 2018 เชื่อกันว่ามาร์เวลใช้คำว่าเฟสสี่ ไฟกีกล่าวว่ามาร์เวลหวังว่าจะเปิดเผยภาพยนตร์ที่จะฉายในอนาคตบางเรื่องหลังการฉาย *[[อเวนเจอร์ส: เผด็จศึก]]* (2019) บ็อบ ไอเกอร์ ซีอีโอของเดอะวอลต์ดิสนีย์ ระบุในภายหลังว่ามาร์เวลจะเปิดเผยรายชื่อภาพยนตร์หลัง-*อเวนเจอร์ส: เผด็จศึก* ในกลาง ค.ศ. 2019

เมื่อเดือนพฤศจิกายน ค.ศ. 2017 ดิสนีย์กำลังพัฒนาละครชุดทางโทรทัศน์มาร์เวลโดยเฉพาะ สำหรับการเปิดตัวในบริการสตรีมมิงใหม่ ดิสนีย์+ ซึ่งมีแผนที่จะเปิดตัวก่อนสิ้นปี ค.ศ. 2019 มาร์เวลสตูดิโอส์เปิดเผยในเดือนกันยายน ค.ศ. 2018 ว่ากำลังพัฒนาละครชุดจำกัดหลายเรื่องสำหรับบริการนี้ โดยมีศูนย์กลางอยู่ที่ตัวละคร "ชั้นสอง" จากภาพยนตร์ในจักรวาลภาพยนตร์มาร์เวลที่ไม่มีและไม่น่าจะมีภาพยนตร์ของตัวเอง นักแสดงที่แสดงเป็นตัวละครในภาพยนตร์คาดว่าจะกลับมารับบทเดิมของพวกเขาในละครชุด เรื่องราวของแต่ละละครชุดยังอยู่ระหว่างการตัดสินใจ แต่คาดว่าจะมีหกถึงแปดตอนและมี "[ทุนสร้าง] มหาศาลพอ ๆ กับการผลิตในสตูดิโอรายใหญ่" ละครชุดจะสร้างโดยมาร์เวลสตูดิโอส์แทนที่จะเป็นมาร์เวลเทเลวิชัน ซึ่งสร้างละครชุดก่อนหน้านี้ซึ่งดำเนินเรื่องในจักรวาลภาพยนตร์มาร์เวล ไฟกีมี "บทบาทโดยตรง" ในการพัฒนาละครชุดแต่ละเรื่อง มุ่งเน้นไปที่ "ความต่อเนื่องของเรื่องราว" กับภาพยนตร์และ "การจัดการ" นักแสดงที่จะกลับมารับบทของพวกเขาจากภาพยนตร์ไฟกีกล่าวในเดือนกุมภาพันธ์ ค.ศ. 2019 ว่าละครชุดจะ "เชื่อมโยงกันโดยสิ้นเชิงกับทั้งในปัจจุบัน, อดีตและอนาคตของจักรวาลภาพยนตร์มาร์เวล" และหนึ่งเดือนต่อมา เขาได้อธิบายอย่างละเอียดว่าละครชุดจะนำตัวละครจากภาพยนตร์มาเปลี่ยนแปลง และดูการเปลี่ยนแปลงเหล่านั้นที่สะท้อนให้เห็นในภาพยนตร์ในอนาคต ซึ่งแตกต่างจากความสัมพันธ์ที่อ่อนแอกว่าที่ภาพยนตร์มีกับละครชุดของมาร์เวลเทเลวิชัน นอกจากนี้เขายังกล่าวอีกว่าตัวละครใหม่ที่เปิดตัวในละครชุดดิสนีย์+ สามารถปรากฏในภาพยนตร์ได้ต่อไป เมื่อเดือนพฤษภาคม ไฟกีเปรียบเทียบละครชุดดิสนีย์+ กับภาพยนตร์สั้นใน มาร์เวลวันช็อตส์ ซึ่งมาร์เวลสตูดิโอส์เคยวางจำหน่ายร่วมกับภาพยนตร์ของพวกเขาก่อนหน้านี้ว่า "สิ่งที่ดีที่สุดเกี่ยวกับวันช็อตส์ก็คือเราต้องแยกแยะตัวละครอื่น ๆ ออกมา เป็นเรื่องน่าตื่นเต้นอย่างยิ่งที่ตอนนี้เรามีละครชุดดิสนีย์+ ที่เราได้ทำแบบนั้นในวงกว้าง"

thumb|right|เควิน ไฟกี ประกาศรายชื่อภาพยนตร์ละครชุดในเฟสสี่ที่งานแซนดิเอโกคอมิก-คอน 2019
มาร์เวลสตูดิโอส์จัดเวทีแถลงในงานแซนดิเอโกคอมิก-คอนในเดือนกรกฎาคม ค.ศ. 2019 โดย เควิน ไฟกี ประกาศรายชื่อเต็มสำหรับเฟสสี่ ประกอบด้วยภาพยนตร์ห้าเรื่อง ได้แก่ *[[แบล็ค วิโดว์ (ภาพยนตร์ พ.ศ. 2564)|แบล็ค วิโดว์]]*, *[[ฮีโร่พลังเทพเจ้า]]*, *[[ชาง-ชี กับตำนานลับเท็นริงส์]]*, *[[จอมเวทย์มหากาฬ ในมัลติเวิร์สมหาภัย]]* และ *[[ธอร์: ด้วยรักและอัสนี]]* ละครชุดพิเศษห้าเรื่องสำหรับออกอากาศบนดิสนีย์+ ได้แก่ *[[ฟัลคอนและวินเทอร์ โซลเยอร์]]*, *[[วันด้าวิสชั่น]]*, *[[โลกิ (ละครชุด)|โลกิ]]*, *[[สมมุติว่า..?|สมมุติว่า...?]]* และ *[[ฮอว์คอาย (ละครชุด)|ฮอว์คอาย]]* เขายืนยันว่าจะมีการเชื่อมโยงระหว่างภาพยนตร์กับละครชุด โดยเหตุการณ์ใน *วันด้าวิสชั่น* นำไปสู่ *จอมเวทย์มหากาฬ ในมัลติเวิร์สมหาภัย* โดยตรงและ *โลกิ* จะเชื่อมโยงเข้าด้วยกัน ไฟกีระบุว่าโครงการทั้งสิบเรื่องนี้คือรายชื่อเต็มของเฟสสี่ ณ จุดนั้น แม้ว่ามาร์เวลจะพัฒนาโครงการเพิ่มเติมในขณะนั้นแล้วก็ตาม เช่น *[[รวมพันธุ์นักสู้พิทักษ์จักรวาล 3]]* ที่พัฒนามาอย่างยาวนาน ภาพยนตร์ภาคต่อของ *[[แบล็ค แพนเธอร์ (ภาพยนตร์)|แบล็ค แพนเธอร์]]* (2018) และ *[[กัปตัน มาร์เวล (ภาพยนตร์)|กัปตัน มาร์เวล]]* (2019), และภาพยนตร์เกี่ยวกับแฟนแทสติกโฟร์ ไฟกียังระบุว่า สตูดิโอมีภาพยนตร์ที่มีกำหนดฉายหลังปี ค.ศ. 2021 ซึ่งจะไม่มีการประกาศอย่างเป็นทางการหรือระบุวันฉายในขณะนั้น เดือนต่อมาในงาน ดี23 ไฟกีประกาศละครชุดดิสนีย์+ อีกสามเรื่องที่จะเป็นส่วนหนึ่งของเฟสสี่ ได้แก่ *[[มิสมาร์เวล (ละครชุด)|มิสมาร์เวล]]*, *[[มูนไนท์]]*, และ *[[ชี-ฮัลค์: ทนายสายลุย]]*, เช่นเดียวกับ ภาพยนตร์ภาคต่อของ *แบล็ค แพนเธอร์* โดยใช้ชื่อชั่วคราวว่า *แบล็ค แพนเธอร์ 2* กำหนดฉายวันที่ 6 พฤษภาคม ค.ศ. 2022 ดิสนีย์โซนี่พิคเจอร์สประกาศในเดือนกันยายนว่า มาร์เวลสตูดิโอส์และไฟกีจะกลับมาสร้าง *[[สไปเดอร์แมน: โน เวย์ โฮม]]* โดยจะฉายในเฟสนี้

### ผลกระทบจากการระบาดทั่วของโควิด-19 และงานต่อไป
*แบล็ค วิโดว์* ถูกถอดออกจากตารางการฉายของดิสนีย์ในเดือนมีนาคม ค.ศ. 2020 เนื่องจากการระบาดทั่วของโควิด-19 เมื่อพูดถึงการตัดสินใจครั้งนี้สำหรับ *[[วาไรตี (นิตยสาร)|วาไรตี]]* แอดัม บี. แวรีและแมตต์ ดอนเนลลีตั้งคำถามว่า จักรวาลภาพยนตร์มาร์เวลอาจได้รับผลกระทบจากความล่าช้านี้มากกว่าสินทรัพย์ขนาดใหญ่อื่น ๆ หรือไม่ เนื่องจากลักษณะที่เชื่อมโยงถึงกันของแฟรนไชส์ แม้ว่าแหล่งข่าวของมาร์เวลสตูดิโอส์จะบอกทั้งคู่ว่าการเปลี่ยนวันฉายของ *แบล็ค วิโดว์* จะไม่ส่งผลกระทบต่อเส้นเวลาที่เหลือของจักรวาลภาพยนตร์มาร์เวล ในเดือนเมษายน ดิสนีย์เปลี่ยนวันฉายภาพยนตร์ใหม่ทั้งหมดในเฟสสี่ โดยให้ *แบล็ค วิโดว์* แทนที่ *ฮีโร่พลังเทพเจ้า* ซึ่งกำหนดฉายในเดือนพฤศจิกายน ค.ศ. 2020 และเลื่อนวันฉายภาพยนตร์เรื่องอื่น ๆ ในเฟสสี่เพื่อรองรับสิ่งนี้ ในเดือนถัดมา โซนี่เลื่อนการฉายภาพยนตร์ *สไปเดอร์แมน: โน เวย์ โฮม* ไปเดือนพฤศจิกายน ค.ศ. 2021 ส่งผลให้ดิสนีย์เปลี่ยนวันฉายของ *จอมเวทย์มหากาฬ ในมัลติเวิร์สมหาภัย* และ *ธอร์: ด้วยรักและอัสนี* ในเดือนกรกฎาคม ค.ศ. 2020 ดิสนีย์ยืนยันว่า *ฟัลคอนและวินเทอร์ โซลเยอร์* จะไม่ออกอากาศในเดือนสิงหาคม ค.ศ. 2020 ตามที่วางแผนไว้ เพราะละครชุดยังถ่ายทำไม่เสร็จเนื่องจากการระบาดทั่วของโควิด-19 ในขณะที่โซนี่เลื่อนการฉายภาพยนตร์ *สไปเดอร์แมน: โน เวย์ โฮม* ไปเดือนธันวาคม ค.ศ. 2021 ในต้นเดือนกันยายน *วันด้าวิสชั่น* ถูกกำหนดให้เป็นละครชุดเรื่องแรกที่จะออกอากาศในเฟสนี้ เพราะวันออกอากาศของ *ฟัลคอนและวินเทอร์ โซลเยอร์* ถูกเลื่อนไป ค.ศ. 2021 เนื่องจากการถ่ายทำที่ล่าช้า ในเดือนถัดมา *แบล็ค วิโดว์* ถูกเลื่อนวันฉายไปเดือนพฤษภาคม ค.ศ. 2021 ส่งผลให้ *ฮีโร่พลังเทพเจ้า* และ *ชาง-ชี กับตำนานลับเท็นริงส์* กำหนดวันฉายใหม่เช่นกัน ทำให้ ค.ศ. 2020 เป็นปีแรกตั้งแต่ ค.ศ. 2009 ที่ไม่มีผลงานจากมาร์เวลสตูโอส์ออกฉาย เมื่อปรับเปลี่ยนการฉายภาพยนตร์และละครชุดในเฟสนี้ มาร์เวลสตูโอส์ตระหนักดีว่าประเด็นสำคัญของเรื่องราวจะไม่ถูกเปิดเผยด้วยลำดับการฉายใหม่ แต่ไฟกีระบุว่า ภาพยนตร์และละครชุดหลายเรื่องในเฟสนี้ส่วนใหญ่เป็นแบบเดี่ยวหรือภาคต่อจาก *เผด็จศึก* นอกจากนี้เขายังให้เครดิต "แผนนำระยะยาว" ของสตูดิโอที่สามารถหลีกเลี่ยงการเปลี่ยนแปลงเชิงสร้างสรรค์ในแผนเฟสสี่ของพวกเขาได้เนื่องจากการระบาดทั่ว ด้วยการเปลี่ยนวันฉายและตารางการผลิตเท่านั้น เขายังระบุด้วยว่า ละครชุดหลายเรื่องมีวันออกอากาศที่เปลี่ยนไป "ภายในไม่กี่สัปดาห์" จากวันเดิมเท่านั้น ประเด็นสำคัญเพียงอย่างเดียวของเฟสนี้ที่ได้รับผลกระทบจากการระบาดทั่วคือ การแนะนำตัวละคร วาเลนตินา อัลเลกรา เดอ ฟงแตน ของ จูเลีย หลุยส์-ไดรฟัส ซึ่งปรากฏตัวใน *ฟัลคอนและวินเทอร์ โซลเยอร์* แทนที่จะเป็น *แบล็ค วิโดว์* ตามเดิมที่วางแผนไว้ เพราะ *แบล็ค วิโดว์* ลงเอยด้วยการฉายหลังละครชุดออกอากาศ

ในเดือนธันวาคม ค.ศ. 2020 มาร์เวลสตูโอส์ปรับวันฉายของ *ธอร์: ด้วยรักและอัสนี* และ *แบล็ค แพนเธอร์ 2* เป็นวันที่ 6 พฤษภาคมและ 8 กรกฎาคม ค.ศ. 2022 ตามลำดับ และประกาศว่า *[[แอนท์-แมน และ เดอะ วอสพ์: ตะลุยมิติควอนตัม]]* และ *[[เดอะแฟนแทสติกโฟร์]]* กำลังอยู่ในการพัฒนา รวมถึงละครชุดดิสนีย์+ ได้แก่ *[[มหันตภัยอำพราง]]*, *[[ไอรอนฮาร์ต (ละครชุด)|ไอรอนฮาร์ต]]*, และ *[[อาร์เมอร์วอร์ส (ภาพยนตร์)|อาร์เมอร์วอร์ส]]* (ต่อมาเปลี่ยนเป็นภาพยนตร์), *[[รวมพันธุ์นักสู้พิทักษ์จักรวาล ตอนพิเศษรับวันหยุด]]* และชุดของภาพยนตร์สั้น *[[ข้าคือกรู้ท]]* เหล่าละครชุดใหม่ของดิสนีย์+, *แบล็ค แพนเธอร์ 2*, *กัปตัน มาร์เวล 2* (ต่อมาเปลี่ยนชื่อเป็น *[[เดอะ มาร์เวลส์]]*), *แอนท์-แมน และ เดอะ วอสพ์: ตะลุยมิติควอนตัม*, *รวมพันธุ์นักสู้พิทักษ์จักรวาล 3* และ *แฟนแทสติกโฟร์* เชื่อกันว่าเป็นส่วนหนึ่งของเฟสสี่ในเวลานั้น ไฟกีถูกกดดันให้รวมชื่อที่ยังไม่พร้อมจะประกาศ โดยบางเรื่องได้รับการปรับปรุงใหม่หรือล่าช้าหลังการประกาศ

ในเดือนมีนาคม ค.ศ. 2021 ดิสนีย์ย้ายวันฉาย *แบล็ค วิโดว์* ไปเดือนกรกฎาคม ค.ศ. 2021 (แทนที่วันฉายของ *ชาง-ชี กับตำนานลับเท็นริงส์*) และประกาศว่าจะฉายพร้อมกันในโรงภาพยนตร์และบนดิสนีย์+ ในรูปแบบพรีเมียร์แอกเซส *ชาง-ชี กับตำนานลับเท็นริงส์* ย้ายไปฉายในเดือนกันยายน ค.ศ. 2021 โดยมีจุดประสงค์เพื่อฉายในโรงภาพยนตร์เท่านั้น ในเดือนพฤษภาคม มาร์เวลสตูโอส์ประกาศชื่อภาพยนตร์ภาคต่อของ *แบล็ค แพนเธอร์* ก็คือ *[[แบล็ค แพนเธอร์: วาคานด้าจงเจริญ]]* ไฟกีอธิบายเฟสนี้ว่าเป็น "การดำเนินต่อไปในรูปแบบใหม่และ... ทิ้งดิอินฟินิตีซากาไว้เบื้องหลัง [เพื่อ] การเริ่มต้นใหม่" ในเดือนสิงหาคม ค.ศ. 2021 รายการโทรทัศน์พิเศษสำหรับเทศกาลฮาโลวีนสำหรับดิสนีย์+ กำลังอยู่ในการพัฒนา มีรายงานว่าจะเกี่ยวกับแวร์วูล์ฟบายไนต์ ในเดือนตุลาคม ค.ศ. 2021 มาร์เวลสตูโอส์ประกาศปรับวันฉาย *จอมเวทย์มหากาฬ ในมัลติเวิร์สมหาภัย*, *ธอร์: ด้วยรักและอัสนี* และ *แบล็ค แพนเธอร์: วาคานด้าจงเจริญ* เป็นวันที่ 6 พฤษภาคม, 8 กรกฎาคมและ 11 พฤศจิกายน ค.ศ. 2022 ตามลำดับ เนื่องจากปัญหาที่เกี่ยวข้องกับการสร้าง

ช่วงปลายเดือนมิถุนายน ค.ศ. 2022 ไฟกีระบุว่าเฟสสี่ใกล้จะถึงบทสรุปแล้ว โดยระบุว่าผู้ชมจะเริ่มเห็นว่าเรื่องราวต่อไปของจักรวาลภาพยนตร์มาร์เวลจะมุ่งหน้าไปทางไหน และมีเบาะแสมากมายในช่วงที่บอกว่าจะเป็นอย่างไร เขากล่าวว่า มาร์เวลสตูโอส์จะ "ตรงไปตรงมามากขึ้นอีกหน่อย" เกี่ยวกับแผนการในอนาคตของพวกเขาในช่วงหลายเดือนต่อจากนี้ เพื่อให้ผู้ชมได้รับ "ภาพที่ใหญ่ขึ้น [เพื่อให้พวกเขา] สามารถมองเห็นแผนงานได้มากขึ้นอีกเล็กน้อย" ณ เวทีแถลงของมาร์เวลสตูดิโอส์ในงานแซนดิเอโกคอมิก-คอนในเดือนกรกฎาคม ไฟกีประกาศว่า *วาคานด้าจงเจริญ* จะเป็นการปิดเฟสสี่ โดยภาพยนตร์และละครชุดดิสนีย์+ เรื่องอื่น เชื่อว่าจะถูกย้ายไปเป็นส่วนหนึ่งของเฟสห้าและเฟสหก เขายังประกาศอีกว่า เฟสสี่จะเป็นเฟสแรกร่วมกับเฟสห้าและหกของ "เดอะมัลติเวิร์สซากา" ไฟกีระบุว่า หลายโครงการในเฟสสี่และห้าและตัวอย่างหลังเครดิตของภาพยนตร์ จะเชื่อมโยงและนำไปสู่บทสรุปของมัลติเวิร์สซากา ในขณะที่บางโครงการยังคงอยู่แบบยืนเดี่ยว เจมส์ กันน์ ผู้เขียนบทและผู้กำกับภาพยนตร์ชุด *รวมพันธุ์นักสู้พิทักษ์จักรวาล* กล่าวว่า *รวมพันธุ์นักสู้พิทักษ์จักรวาล ตอนพิเศษรับวันหยุด* เป็นบทส่งท้ายของเฟสสี่ ณ งาน ดี23 เอ็กซ์โป 2022 มาร์เวลยืนยันว่ารายการพิเศษวันฮาโลวีนคือ *[[แวร์วูล์ฟ บาย ไนท์]]* โดย *แวร์วูล์ฟ บาย ไนท์* และ *รวมพันธุ์นักสู้พิทักษ์จักรวาล ตอนพิเศษรับวันหยุด* ได้รับการเปิดเผยว่าจะทำการตลาดในชื่อ "ผลงานพิเศษของมาร์เวลสตูดิโอส์" ในขณะนั้น

## ภาพยนตร์




### ''แบล็ค วิโดว์'' (2021)

นาตาชา โรมานอฟฟ์ ค้นพบว่าตัวเองโดดเดี่ยวและถูกบังคับให้เผชิญหน้ากับการสมรู้ร่วมคิดที่เป็นอันตรายกับอดีตของเธอ โรมานอฟฟ์ถูกไล่ตามโดยกองกำลังที่ไม่ยอมหยุดยั้งเพื่อโค่นล้มเธอ และเธอต้องจัดการกับอดีตของตัวเอง ทั้งในฐานะสายลับและความสัมพันธ์ที่แตกสลายที่ทิ้งไว้ให้เธอ ก่อนที่เธอจะกลายเป็น อเวนเจอร์ส

หลังจากสำรวจเบื้องหลังของตัวละคร นาตาชา โรมานอฟฟ์ / แบล็ค วิโดว์ ของ สการ์เลตต์ โจแฮนส์สัน ใน *[[อเวนเจอร์ส: มหาศึกอัลตรอนถล่มโลก]]* (2015) เควิน ไฟกี แสดงความสนใจที่จะสำรวจเรื่องราวของตัวละครต่อไปในภาพยนตร์เดี่ยว ในเดือนมกราคม ค.ศ. 2018 แจ็ก เชเฟอร์ ได้รับการว่าจ้างให้เขียนบทภาพยนตร์ และ เคต ชอร์ตแลนด์ ได้รับการว่าจ้างให้เป็นผู้กำกับ เนด เบนสัน เขียนบทภาพยนตร์ใหม่ในเดือนกุมภาพันธ์ เชเฟอร์และเบนสันมีชื่อในเครดิตเป็นผู้เขียนเนื้อเรื่องของภาพยนตร์ ส่วน เอริก เพียร์สัน มีชื่อในเครดิตเป็นผู้เขียนบทภาพยนตร์ การถ่ายทำเริ่มต้นในเดือนพฤษภาคม ค.ศ. 2019 และสิ้นสุดในเดือนตุลาคม โดยถ่ายทำในนอร์เวย์, สหราชอาณาจักร บูดาเปสต์, โมร็อกโกและจอร์เจีย *แบล็ค วิโดว์* ฉายรอบปฐมทัศน์เมื่อวันที่ 29 มิถุนายน ค.ศ. 2021 ที่งานพรมแดงในลอนดอน, ลอสแอนเจลิส, เมลเบิร์นและนครนิวยอร์ก ฉายในสหรัฐเมื่อวันที่ 9 กรกฎาคม โดยฉายทั้งในโรงภาพยนตร์และบนดิสนีย์+ ในรูปแบบพรีเมียร์แอกเซสส์ และฉายในไทยเมื่อวันที่ 1 ตุลาคม ก่อนจะฉายในดิสนีย์+ ฮอตสตาร์ เมื่อวันที่ 6 ตุลาคม

*แบล็ค วิโดว์* ดำเนินเรื่องในปี ค.ศ. 2016 ส่วนใหญ่เกิดขึ้นระหว่างเนื้อเรื่องหลักของ *[[กัปตันอเมริกา: ศึกฮีโร่ระห่ำโลก]]* (2016) และฉากสุดท้ายของภาพยนตร์ วิลเลียม เฮิร์ต กลับมารับบทเดิมเป็น แธดเดียส รอสส์ จากภาพยนตร์ในจักรวาลภาพยนตร์มาร์เวลก่อนหน้านี้ ฉากหลังเครดิตของ *แบล็ค วิโดว์* มีการปรากฏตัวของ วาเลนตินา อัลเลกรา เดอ ฟงแตน แสดงโดย จูเลีย หลุยส์-ไดรฟัส จากละครชุด *[[ฟัลคอนและวินเทอร์ โซลเยอร์]]* (2021) และเตรียมการปรากฏตัวของ เยเลนา เบโลวา แสดงโดย ฟลอเรนซ์ พิว ในละครชุด *[[ฮอว์คอาย (ละครชุด)|ฮอว์คอาย]]* (2021) เจเรมี เรนเนอร์ ปรากฏตัวเฉพาะเสียงพูดและภาพถ่ายเป็น คลินต์ บาร์ตัน / ฮอว์คอาย

### ''ชาง-ชี กับตำนานลับเท็นริงส์'' (2021)

เมื่อ ชาง-ชี ถูกดึงดูดเข้าสู่องค์กรลับ เท็นริงส์ เขาถูกบังคับให้เผชิญหน้ากับอดีตที่เขาคิดว่าเขาได้ทิ้งไปแล้ว

เมื่อเดือนธันวาคม ค.ศ. 2018 มาร์เวลสตูดิโอส์ เริ่มต้นพัฒนาภาพยนตร์ชาง-ชี โดยเป็นเรื่องแรกที่มีนักแสดงนำเป็นชาวเอเชีย เดฟ คาลลาแฮม ได้รับการว่าจ้างให้เขียนบท และให้ เดสติน แดเนียล เครตตัน เป็นผู้กำกับในเดือนมีนาคม ค.ศ. 2019 ซือมู่ หลิว เปิดเผยว่าเขาจะแสดงเป็นชาง-ชี ร่วมกับ โทนี เหลียง แสดงเป็น เหวินหวู่ / เดอะแมนดาริน ในภาพยนตร์ ที่งานแซนดีเอโกคอมิก-คอนในเดือนกรกฎาคม การถ่ายทำเริ่มต้นในเดือนกุมภาพันธ์ ค.ศ. 2020 แต่หยุดถ่ายทำชั่วคราวในเดือนมีนาคมเนื่องจากการระบาดทั่วของโควิด-19 ภาพยนตร์กลับมาถ่ายทำต่อในเดือนสิงหาคมและสิ้นสุดในเดือนตุลาคม ภาพยนตร์มีการถ่ายทำในออสเตรเลียและซานฟรานซิสโก ในเดือนเมษายน ค.ศ. 2021 เครตตันเปิดเผยว่าเขามีชื่อเป็นผู้เขียนบทร่วมกับคาลลาแฮมกับแอนดรูว์ แลนัม *ชาง-ชี กับตำนานลับเท็นริงส์* ฉายรอบปฐมทัศน์ที่ลอสแอนเจลิส เมื่อวันที่ 16 สิงหาคม ค.ศ. 2021 ฉายรอบทั่วไปในสหรัฐเมื่อวันที่ 3 กันยายน และฉายในประเทศไทยเมื่อวันที่ 13 ตุลาคม

*ชาง-ชี กับตำนานลับเท็นริงส์* ดำเนินเรื่องหลังเหตุการณ์ใน *[[อเวนเจอร์ส: เผด็จศึก]]* (2019) ในช่วงหลายวันก่อนถึงเทศกาลเช็งเม้งในต้นเดือนเมษายน เบเนดิกต์ หว่อง กลับมารับบทเดิมเป็น หว่อง จากภาพยนตร์ก่อนหน้านี้ในจักรวาลภาพยนตร์มาร์เวล ร่วมกับ เบน คิงสลีย์ เป็น เทรเวอร์ สแลตเทอรี ผู้แสดงเป็นแมนดารินตัวปลอมใน *[[ไอรอนแมน 3]]*  (2013) และมาร์เวลวันช็อตส์ *[[ออลเฮลเดอะคิง]]* (2014) องค์กรเท็นริงส์ เคยปรากฏตัวหรือถูกกล่าวถึงใน *[[ไอรอนแมน มหาประลัย คน เกราะ เหล็ก]]* (2008), *[[ไอรอนแมน 2]]* (2010), *ออลเฮลเดอะคิง* และ *[[มนุษย์มดมหากาฬ]]* (2015) ทิม รอท ให้เสียงเป็น เอมิล บรอนสกี / อะบอมิเนชัน โดยเขากลับมารับบทเดิมจากใน *[[มนุษย์ตัวเขียวจอมพลัง]]* (2008) ฉากกลางเครดิตประกอบด้วย มาร์ก รัฟฟาโลและบรี ลาร์สัน กลับมารับบทเดิมของพวกเขาจากภาพยนตร์ก่อนหน้านี้ในจักรวาลภาพยนตร์มาร์เวลเป็น บรูซ แบนเนอร์และแครอล แดนเวอร์ส / กัปตันมาร์เวล

### ''ฮีโร่พลังเทพเจ้า'' (2021)

หลังการกลับมาของประชากรครึ่งหนึ่งทำให้เกิด "การอุบัติ" ทำให้ อิเทอร์นัลส์—เผ่าพันธุ์มนุษย์ต่างดาวอมตะที่สร้างขึ้นโดย เซเลสเชียลส์ ที่แอบอาศัยอยู่บนโลกมาเป็นเวลากว่า 7,000 ปี—กลับมารวมตัวกันเพื่อปกป้องมนุษยชาติจากศัตรูตัวฉกาจของพวกเขา ดีเวียนต์ส

ช่วงต้นปี ค.ศ. 2018 มาร์เวลสตูดิโอส์ กำลังพัฒนาภาพยนตร์เกี่ยวกับเดอะอิเทอร์นัลส์ โดย แคซ เฟอร์โปและไรอัน เฟอร์โป เขียนบทที่เน้นเรื่องราวความรักระหว่างตัวละคร เซอร์ซีและอิคาริส โคลอี เจา ได้รับการว่าจ้างให้กำกับ *เดอะอิเทอร์นัลส์* ในเดือนกันยายน และยังทำหน้าที่เป็นผู้เขียนบทภาพยนตร์ร่วมกับแพทริก เบอร์ลีห์, แคซและไรอัน เฟอร์โปด้วย การถ่ายทำเริ่มต้นตั้งแต่เดือนกรกฎาคม ค.ศ. 2019 จนถึงเดือนกุมภาพันธ์ ค.ศ. 2020 ที่ประเทศอังกฤษ นักแสดงนำประกาศเมื่อเดือนกรกฎาคม ค.ศ. 2019 ที่งานซานดิเอโกคอมิกคอน นำโดย ริชาร์ด แมดเดน เป็น อิคาริส และแอนเจลีนา โจลี เป็น ธีนา โดย เจมมา ชาน ได้รับเลือกแสดงเป็น เซอร์ซี ในเดือนถัดมา ชื่อเรื่องถูกตัดให้สั้นลงเมื่อเดือนสิงหาคม ค.ศ. 2020 *ฮีโร่พลังเทพเจ้า* ฉายรอบปฐมทัศน์ที่ลอสแอนเจลิสเมื่อวันที่ 18 ตุลาคม ค.ศ. 2021 และฉายในสหรัฐเมื่อวันที่ 5 พฤศจิกายน

*ฮีโร่พลังเทพเจ้า* ดำเนินเรื่องช่วงเวลาเดียวกันกับ *[[ฟัลคอนและวินเทอร์ โซลเยอร์]]* และ *[[สไปเดอร์แมน: ฟาร์ ฟรอม โฮม]]* (2019) และหกถึงแปดเดือนหลัง *[[อเวนเจอร์ส: เผด็จศึก]]* ในปี ค.ศ. 2024 ฉากกลางเครดิตมี แฮร์รี สไตลส์ เป็น แอรอส / สตาร์ฟ็อกซ์ น้องชายของธานอส และ แพตตัน ออสวอลต์ เป็น พิปเดอะโทรลล์ ในขณะที่ มาเฮอร์ชาลา อาลี ปรากฏตัวเฉพาะเสียงพูดเป็น เบลด ในฉายท้ายเครดิต ก่อนที่เขาจะแสดงนำในภาพยนตร์ *เบลด* ในอนาคต

### ''สไปเดอร์แมน: โน เวย์ โฮม'' (2021)

[thumb|upright|left|[จอน วอตส์ ผู้กำกับภาพยนตร์ *สไปเดอร์แมน*]]
ชีวิตและชื่อเสียงของ ปีเตอร์ ปาร์คเกอร์ พลิกผัน หลังจากตัวตนของเขาถูกเปิดเผยโดยมิสเตอริโอ ปีเตอร์ขอความช่วยเหลือจาก สตีเฟน สเตรนจ์ เพื่อพยายามแก้ไขทุกอย่าง แต่สิ่งต่าง ๆ ก็กลายเป็นอันตรายมากขึ้นเมื่อมัลติเวิร์สเปิดออก ปล่อยให้ตัวร้ายจากความเป็นจริงอื่นที่เคยต่อสู้กับ สไปเดอร์-แมน คนก่อนหน้านี้ เข้ามาในจักรวาลนี้

ภาพยนตร์ *สไปเดอร์แมน* เรื่องที่สาม วางแผนไว้เมื่อช่วงต้น ค.ศ. 2017 โดยจะดำเนินเรื่องในช่วงปีสุดท้ายในโรงเรียนมัธยมปลายของปีเตอร์ ปาร์คเกอร์ โดยไฟกีกล่าวในภายหลังว่า ภาพยนตร์จะเล่า "เรื่องราวของปีเตอร์ ปาร์คเกอร์" ที่ไม่เคยทำในภาพยนตร์มาก่อน เนื่องจากฉากกลางเครดิตใน *สไปเดอร์แมน: ฟาร์ ฟรอม โฮม* เมื่อเดือนสิงหาคม ค.ศ. 2019 ขณะที่ คริส แม็กเคนนากับเอริก ซอมเมอส์ กำลังเขียนบทภาพยนตร์ ดิสนีย์และโซนี่แยกทางกันเพื่อปรับข้อตกลงเกี่ยวกับการมีส่วนร่วมของมาร์เวลสตูดิโอส์ในภาพยนตร์สไปเดอร์แมน แต่ประกาศในเดือนหน้าพวกเขาจะร่วมสร้างภาพยนตร์เรื่องนี้ โดย ทอม ฮอลแลนด์ กลับมารับบทเดิม ร่วมกับ จอน วอตส์ ที่กลับมาเป็นผู้กำกับในเดือนมิถุนายน ค.ศ. 2020 การถ่ายทำเริ่มต้นในเดือนตุลาคม ค.ศ. 2020 ในนครนิวยอร์ก ก่อนจะย้ายไปถ่ายทำที่ไตรลิทสตูดิโอส์ในแอตแลนตา, จอร์เจีย ในเดือนถัดไป ชื่อเรื่องประกาศอย่างเป็นทางการในเดือนกุมภาพันธ์ ค.ศ. 2021 ก่อนภาพยนตร์สิ้นสุดการถ่ายทำในปลายเดือนมีนาคม ผู้อำนวยการสร้าง เอมี ปาสคาล อธิบายว่าภาพยนตร์เรื่องนี้เป็น "จุดสุดยอดของไตรภาค *โฮมคัมมิ่ง*" *สไปเดอร์แมน: โน เวย์ โฮม* ฉายรอบปฐมทัศน์ในลอสแอนเจลิสเมื่อวันที่ 13 ธันวาคม ค.ศ. 2021 และฉายในสหรัฐวันที่ 17 ธันวาคม

*สไปเดอร์แมน: โน เวย์ โฮม* ดำเนินเรื่องต่อจากเหตุการณ์ใน *สไปเดอร์แมน: ฟาร์ ฟรอม โฮม* ทันที และต่อเนื่องไปจนถึงปลาย ค.ศ. 2024 โดยเชื่อมโยงกับ *[[จอมเวทย์มหากาฬ ในมัลติเวิร์สมหาภัย]]* (2022) เบเนดิกต์ คัมเบอร์แบตช์และเบเนดิกต์ หว่อง กลับมารับบทเดิมเป็น ดร. สตีเฟน สเตรนจ์และหว่อง ตามลำดับ *โน เวย์ โฮม* สำรวจแนวคิดของมัลติเวิร์สและเชื่อมโยงจักรวาลภาพยนตร์มาร์เวลกับภาพยนตร์ชุด *สไปเดอร์-แมน* ในอดีต โดยมี โทบีย์ แมไกวร์และแอนดรูว์ การ์ฟิลด์ กลับมารับบทเดิมเป็นสไปเดอร์-แมนจาก ''ไอ้แมงมุม'' ไตรภาคของแซม เรย์มี และ ภาพยนตร์ ''ดิ อะเมซิ่ง สไปเดอร์แมน'' ของมาร์ก เวบบ์ โดยเรียก "ปีเตอร์-สอง" และ "ปีเตอร์-สาม" ตามลำดับ ร่วมกับ วิลเลม เดโฟ เป็น นอร์แมน ออสบอร์น / กรีนกอบลิน, อัลเฟรด โมลินา เป็น ออตโต ออกเตเวียส / ด็อกเตอร์ออกโตพุส และ โทมัส เฮเดน เชิร์ช เป็น ฟลินต์ มาร์โก / แซนด์แมน จากภาพยนตร์ชุดของเรย์มี, รีส อีวันส์ เป็น เคิร์ต คอนเนอส์ / ลิซาร์ด และ เจมี ฟ็อกซ์ เป็น แมกซ์ ดิลลอน / อิเล็กโทร จากภาพยนตร์ชุดของเวบบ์ ชาร์ลี ค็อกซ์ ปรากฏตัวเป็น แมตต์ เมอร์ด็อก โดยกลับมารับบทเดิมจากละครชุดเน็ตฟลิกซ์ของมาร์เวลเทเลวิชัน ทอม ฮาร์ดี ปรากฏตัวเป็นนักแสดงรับเชิญในฉากกลางเครดิตเป็น เอ็ดดี บล็อก / เวน่อม โดยกลับมารับบทเดิมของเขาจากจักรวาลสไปเดอร์-แมนของโซนี่

### ''จอมเวทย์มหากาฬ ในมัลติเวิร์สมหาภัย'' (2022)

ดร. สตีเฟน สเตรนจ์ ปกป้อง อเมริกา ชาเวซ วัยรุ่นที่สามารถเดินทางระหว่างจักรวาลในมัลติเวิร์ส จากวันด้า แม็กซิมอฟฟ์ / สการ์เล็ตวิตช์

สก็อตต์ เดอร์ริกสัน ผู้กำกับและผู้เขียนบทภาพยนตร์ร่วมใน *[[จอมเวทย์มหากาฬ]]* (2016) เซ็นสัญญาเพื่อกำกับภาพยนตร์ภาคต่อในเดือนธันวาคม ค.ศ. 2018 โดย เบเนดิกต์ คัมเบอร์แบตช์ กลับมารับบทเดิมของเขา ชื่อเรื่องประกาศอย่างเป็นทางการในงานแซนดิเอโดคอมิก-คอน 2019 พร้อมกับการมีส่วนร่วมของอลิซาเบธ โอลเซน เดอร์ริกสันลงจากตำแหน่งผู้กำกับในเดือนมกราคม ค.ศ. 2020 เพราะความแตกต่างในความคิดสร้างสรรค์ แต่ยังคงเป็นผู้อำนวยการสร้างฝ่ายบริหาร แซม เรย์มี เซ็นสัญญาเป็นผู้กำกับในเดือนถัดมา และ ไมเคิล วอลดรัน หัวหน้าผู้เขียนบท *[[โลกิ (ละครชุด)|โลกิ]]* (2021) เข้ามาเขียนบทภาพยนตร์ใหม่ เรย์มียืนยันการมีส่วนร่วมของเขาในเดือนเมษายน ค.ศ. 2020 การถ่ายทำเริ่มต้นในเดือนพฤศจิกายน ค.ศ. 2020 ในลอนดอน แต่หยุดชั่วคราวในเดือนมกราคม ค.ศ. 2021 เนื่องจากการระบาดทั่วของโควิด-19 ภาพยนตร์กลับมาถ่ายทำต่อในเดือนมีนาคม และสิ้นสุดในกลางเดือนเมษายนที่ซัมเมอร์เซต มีการถ่ายทำที่ลองครอสส์สตูดิโอส์ในเซอร์รีย์ *จอมเวทย์มหากาฬ ในมัลติเวิร์สมหาภัย* ฉายรอบปฐมทัศน์ในฮอลลีวูดเมื่อวันที่ 2 พฤษภาคม ค.ศ. 2022 และฉายในสหรัฐวันที่ 6 พฤษภาคม

*จอมเวทย์มหากาฬ ในมัลติเวิร์สมหาภัย* ดำเนินเรื่องหลังเหตุการณ์ใน *สไปเดอร์แมน: โน เวย์ โฮม* อลิซาเบธ โอลเซน เป็น วันด้า แม็กซิมอฟฟ์ / สการ์เล็ตวิตช์ ต่อจากการปรากฏตัวของเธอในละครชุด *[[วันด้าวิสชั่น]]* (2021) ร่วมกับ จูเลียน ฮิลเลียร์ดและเจ็ตต์ ไคลน์ แสดงเป็น บิลลีและทอมมี ลูก ๆ ของแม็กซิมอฟฟ์ในจักรวาลอื่น ภาพยนตร์เปิดตัวอิลลูมินาติ กลุ่มฮีโรจากจักรวาลเอิร์ท-838 ประกอบด้วย แพทริก สจวร์ต เป็น ชาร์ลส์ เซเวียร์ / ศาสตราจารย์เอ็กซ์ (หลังแสดงเป็นตัวละครที่อยู่ในภาพยนตร์ชุด ''X-เม็น'' ของทเวนตีท์เซนจูรีฟอกซ์), เฮย์ลีย์ แอตเวลล์ เป็น เพ็กกี คาร์เตอร์ / กัปตันคาร์เตอร์ (หลังให้เสียงเป็นตัวละครที่คล้ายกันในแอนิเมชันชุด *[[สมมุติว่า..?|สมมุติว่า...?]]*), ลาชานา ลินช์ เป็น มาเรีย แรมโบ / กัปตัน มาร์เวล (หลังแสดงเป็นแรมโบตัวหลักในจักรวาลภาพยนตร์มาร์เวลใน *[[กัปตัน มาร์เวล (ภาพยนตร์)|กัปตัน มาร์เวล]]*), แอนสัน เมานต์ เป็น แบล็กกาการ์ โบลตากอน / แบล็กโบลต์ (หลังแสดงเป็นตัวละครอีกรูปแบบหนึ่งของแบล็กโบลต์ใน *[[ยอดคนเหนือพิภพจักรวาล]]* ซึ่งเป็นละครชุดทางโทรทัศน์ช่องเอบีซีของมาร์เวล) และ จอห์น คราซินสกี เป็น รีด ริชาร์ดส์ / มิสเตอร์แฟนแทสติก สมาชิกของแฟนแทสติกโฟร์

### ''ธอร์: ด้วยรักและอัสนี'' (2022)

[thumb|upright|[ไทกา ไวทีที ผู้กำกับ *[[ธอร์: ศึกอวสานเทพเจ้า]]* และ *[[ธอร์: ด้วยรักและอัสนี]]*]]
ธอร์ พยายามค้นหาความสงบสุขภายในจิตใจ แต่กลายเป็นต้องร่วมมือกับ วัลคิรี, คอร์กและเจน ฟอสเตอร์—ที่ได้กลายเป็นไมตีธอร์—เพื่อช่วยหยุด กอร์ผู้สังหารเทพเจ้า จากการกวาดล้างเทพเจ้าทั้งหมด

คริส เฮมส์เวิร์ท แสดงความสนใจที่จะกลับมารับบทเป็นธอร์อย่างต่อเนื่องในเดือนมกราคม ค.ศ. 2018 ซึ่งเป็นเวลาที่สัญญากับมาร์เวลสตูดิโอส์ของเขาสิ้นสุดลง ไทกา ไวทีที เซ็นสัญญาเป็นผู้กำกับและผู้เขียนบทภาพยนตร์ธอร์เรื่องที่สี่ในเดือนกรกฎาคม ค.ศ. 2019 หลังเขาเคยเป็นผู้กำกับใน *[[ธอร์: ศึกอวสานเทพเจ้า]]* (2017) ชื่อเรื่องประกาศอย่างเป็นทางการที่งานแซนดิเอโกคอมิก-คอนในเดือนถัดมา โดยเฮมส์เวิร์ทกลับมารับบทเดิมร่วมกับ เทสซา ธอมป์สัน เป็น วัลคิรี และ นาตาลี พอร์ตแมน เป็น เจน ฟอสเตอร์ โดยเธอได้กลายเป็นซูเปอร์ฮีโรชื่อว่าไมตีธอร์ เจนนิเฟอร์ เคย์ติน โรบินสัน เข้ามาเขียนบทภาพยนตร์ร่วมกับไวทีทีในเดือนกุมภาพันธ์ ค.ศ. 2020 การถ่ายทำเริ่มต้นในเดือนมกราคม ค.ศ. 2021 ในออสเตรเลีย จนถึงเดือนมิถุนายน *ธอร์: ด้วยรักและอัสนี* ฉายรอบปฐมทัศน์ในลอสแอนเจลิสเมื่อวันที่ 23 มิถุนายน ค.ศ. 2022 และฉายในสหรัฐเมื่อวันที่ 8 กรกฎาคม

*ธอร์: ด้วยรักและอัสนี* ดำเนินเรื่องหลังเหตุการณ์ใน *อเวนเจอร์ส: เผด็จศึก* แปดปีครึ่งหลังธอร์เลิกกับฟอสเตอร์ ซึ่งเกิดขึ้นในช่วง *ศึกอวสานเทพเจ้า* และ "ไม่กี่สัปดาห์" หลังธอร์เข้าร่วมกลุ่มการ์เดียนส์ออฟเดอะกาแลกซี โดยมี คริส แพรตต์, คาเรน กิลแลน, เดฟ บอทิสตา, ปอม เกลม็องตีแย็ฟ, ฌอน กันน์, วิน ดีเซลและแบรดลีย์ คูเปอร์ กลับมารับบทเดิมเป็น ปีเตอร์ ควิลล์ / สตาร์-ลอร์ด, เนบิวลา, แดร็กซ์ผู้พิฆาต, แมนทิส, แครกลิน ออบฟอนเตรี, กรูทและร็อคเก็ต ดาลีย์ เพียร์สัน ปรากฏตัวเป็น ดาร์ริล หลังปรากฏตัวครั้งแรกในภาพยนตร์สั้น *[[ทีมธอร์]]*

### ''แบล็ค แพนเธอร์: วาคานด้าจงเจริญ'' (2022)

[thumb|upright|left|[ไรอัน คูเกลอร์ ผู้กำกับ *[[แบล็ค แพนเธอร์ (ภาพยนตร์)|แบล็ค แพนเธอร์]]* และ *[[แบล็ค แพนเธอร์: วาคานด้าจงเจริญ]]*]]

บรรดาผู้นำแห่งอาณาจักรวากันด้าต่อสู้เพื่อปกป้องประเทศของพวกเขา หลังการสิ้นพระชนม์ของกษัตริย์ทีชัลลา และภัยคุกคามครั้งใหม่ก็เกิดขึ้นจากทาโลคาน ประเทศใต้ทะเลที่ซ่อนเร้น

เมื่อเดือนตุลาคม ค.ศ. 2018 ไรอัน คูเกลอร์ เซ็นสัญญาเป็นผู้เขียทบทและกำกับภาพยนตร์ภาคต่อของ *[[แบล็ค แพนเธอร์ (ภาพยนตร์)|แบล็ค แพนเธอร์]]* (2018) โจ รอเบิร์ต โคล กลับมาเป็นผู้เขียนบทร่วมกับคูเกลอร์อีกครั้ง ไฟกียืนยันว่าภาพยนตร์กำลังพัฒนาในช่วงกลางปี ค.ศ. 2019 ด้วยชื่อชั่วคราวว่า *แบล็ค แพนเธอร์ II* แผนการของภาพยนตร์เปลี่ยนไปในสิงหาคม ค.ศ. 2020 เมื่อ แชดวิก โบสแมน เสียชีวิตด้วยมะเร็งลำไส้ใหญ่ โดยบทบาททีชัลลาของเขา จะไม่คัดเลือกนักแสดงใหม่มารับบทแทน นักแสดงหลักที่กลับมาบางส่วนได้รับการยืนยันในเดือนพฤศจิกายน นำโดย ลิทีเชีย ไรต์ กลับมารับบทเดิมเป็น ชูรี ชื่อภาพยนตร์ *แบล็ค แพนเธอร์: วาคานด้าจงเจริญ* ได้รับการเปิดเผยในเดือนพฤษภาคม ค.ศ. 2021 การถ่ายทำเริ่มต้นช่วงปลายเดือนมิถุนายน ค.ศ. 2021 ที่ไทรลิทสตูดิโอส์ในแอตแลนตา จนถึงช่วงต้นเดือนพฤศจิกายน ค.ศ. 2021 ก่อนจะหยุดการถ่ายทำชั่วคราวในปลายเดือนเดียวกัน ภาพยนตร์กลับมาถ่ายทำต่อในช่วงกลางเดือนมกราคม ค.ศ. 2022 นอกจากนี้ ยังมีการถ่ายทำที่ บอสตัน และ วุร์สเตอร์, แมสซาชูเซตส์ และ บรันสวิก, จอร์เจีย ก่อนจะสิ้นสุดการถ่ายทำในเดือนมีนาคม ค.ศ. 2022 ที่ปวยร์โตรีโก *แบล็ค แพนเธอร์: วาคานด้าจงเจริญ* ฉายรอบปฐมทัศน์ที่ฮอลลีวูดเมื่อวันที่ 26 ตุลาคม ค.ศ. 2022 และฉายรอบทั่วไปเมื่อวันที่ 11 พฤศจิกายน ค.ศ. 2022

*แบล็ค แพนเธอร์: วาคานด้าจงเจริญ* ดำเนินเรื่องหลังเหตุการณ์ใน *สไปเดอร์แมน: โน เวย์ โฮม* และ "อาจจะดำเนินเรื่องพร้อมกัน" กับ *ธอร์: ด้วยรักและอัสนี* และ *[[แอนท์-แมน และ เดอะ วอสพ์: ตะลุยมิติควอนตัม]]* (2023) ตามที่ผู้อำนวยการสร้าง เนต มัวร์ ระบุ ดอมีนีก ทอร์น ปรากฏตัวเป็น ริริ วิลเลียมส์ / ไอรอนฮาร์ต ในภาพยนตร์ ก่อนที่เธอจะไปแสดงนำในละครชุดดิสนีย์+ เรื่อง *[[ไอรอนฮาร์ต (ละครชุด)|ไอรอนฮาร์ต]]* (2025) จูเลีย หลุยส์-ไดรฟัส กลับมารับบทเดิมเป็น วาเลนตินา อัลเลกรา เดอ ฟงแตน ปัจจุบันดำรงตำแหน่งผู้อำนวยการของสำนักข่าวกรองกลาง

## ละครชุดทางโทรทัศน์

ละครชุดทั้งหมดในเฟสสี่นั้นออกอากาศบนดิสนีย์+






### ''วันด้าวิสชั่น'' (2021)

[thumb|upright|[แจ็ก เชเฟอร์ ผู้เขียนเนื้อเรื่อง *[[แบล็ค วิโดว์ (ภาพยนตร์ พ.ศ. 2564)|แบล็ค วิโดว์]]* และหัวหน้าผู้เขียนบท *[[วันด้าวิสชั่น]]*]]

วันด้า แม็กซิมอฟฟ์และวิสชั่น กำลังใช้ชีวิตอย่างสงบสุขที่ชานเมืองและพยายามปกปิดพลังของพวกเขา แต่เมื่อพวกเขาเริ่มเข้าสู่ทศวรรษใหม่และพบกับแนวต่าง ๆ ของรายการโทรทัศน์ ทั้งคู่สงสัยว่าสิ่งต่าง ๆ ไม่เป็นอย่างที่เห็น

เมื่อเดือนกันยายน ค.ศ. 2018 มาร์เวลสตูดิโอส์ กำลังพัฒนาละครชุดจำกัดที่แสดงนำโดย อลิซาเบธ โอลเซน เป็น วันด้า แม็กซิมอฟฟ์ และ พอล เบ็ตตานีย์ เป็น วิสชั่น โดยเน้นไปที่ความสัมพันธ์ของพวกเขา แจ็ก เชเฟอร์ ได้รับการว่าจ้างให้เขียนบทตอนแรกและทำหน้าที่เป็นหัวหน้าผู้เขียนบทเมื่อเดือนมกราคม ค.ศ. 2019 ละครชุดและชื่อเรื่องประกาศอย่างเป็นทางการเมื่อเดือนเมษายนและยืนยันว่าโอลเซนและเบ็ตตานีย์จะกลับมารับบทเดิมของพวกเขา ละครชุดสำรวจที่มาของนามแฝง สการ์เล็ตวิทช์ ของแม็กซิมอฟฟ์ การถ่ายทำเริ่มต้นในเดือนพฤศจิกายน ค.ศ. 2019 ที่ไฟน์วูดแอตแลนตาสตูดิโอส์ โดยมี แมตต์ แชกแมน เป็นผู้กำกับละครชุด การถ่ายทำถูกระงับชั่วคราวในเดือนมีนาคม ค.ศ. 2020 เนื่องจากการระบาดทั่วของโควิด-19 การถ่ายทำดำเนินต่อในเดือนกันยายน ค.ศ. 2020 ที่ลอสแอนเจลิส และสิ้นสุดการถ่ายทำในเดือนพฤศจิกายน *วันด้าวิสชั่น* ออกอากาศตอนแรกเมื่อวันที่ 15 มกราคม ค.ศ. 2021 และออกอากาศตอนจบเมื่อวันที่ 5 มีนาคม ค.ศ. 2021 รวมทั้งหมดเก้าตอน ละครชุดแยก *[[อกาธา ออล อะลอง]]* แสดงนำโดย แคทริน ฮาห์น เป็น อกาธา ฮาร์คเนสส์ กำหนดออกอากาศในเดือนกันยายน ค.ศ. 2024 โดยเป็นส่วนหนึ่งของเฟสห้า

*วันด้าวิสชั่น* ดำเนินเรื่องหลังเหตุการณ์ใน *อเวนเจอร์ส: เผด็จศึก* สามสัปดาห์ และดำเนินเรื่องต่อโดยตรงใน *จอมเวทย์มหากาฬ ในมัลติเวิร์สมหาภัย* ซึ่งมีตัวละครแม็กซิมอฟฟ์ ทียอนาห์ แพร์ริส แสดงเป็น มอนิกา แรมโบ ในวัยผู้ใหญ่ แรมโบวัยเด็กเคยปรากฏตัวใน *กัปตัน มาร์เวล* แสดงโดย อะกิระ อักบาร์ ในขณะที่ แรนดัลล์ พาร์กและแคท เดนนิงส์ กลับมารับบทเดิมของพวกเขาในจักรวาลภาพยนตร์มาร์เวลเป็น จิมมี วูและดาร์ซี ลูอิส ในละครชุด เอวัน ปีเตอส์ ปรากฏตัวเป็น ราล์ฟ โบห์เนอร์ ผู้ชายที่ปลอมตัวเป็น เปียโตร น้องชายของวันด้าที่เสียชีวิตไปแล้ว ซึ่งก่อนหน้านี้แสดงโดย แอรอน เทย์เลอร์-จอห์นสัน ในภาพยนตร์ในจักรวาลภาพยนตร์มาร์เวล นี่เป็นการอ้างอิงถึงบทของปีเตอส์ เป็น ปีเตอร์ แม็กซิมอฟฟ์ ในภาพยนตร์ชุด *X-เม็น* ของทเวนตีท์เซนจูรีฟอกซ์ ละครชุดเปิดตัวองค์กร ซอร์ด (S.W.O.R.D.) ซึ่งเป็นหนึ่งในองค์ประกอบการ์ตูนแรกที่รวมเข้ากับจักรวาลภาพยนตร์มาร์เวล ซึ่งก่อนหน้านี้ถูกควบคุมโดยฟอกซ์หลังการซื้อกิจการของทเวนตีท์เฟิร์สเซนจูรีฟอกซ์โดยดิสนีย์ ในขณะที่ *ดาร์กโฮลด์* ก็ปรากฏในละครชุดนี้ ซึ่งก่อนหน้านี้เคยปรากฏในละครชุด *[[ชี.ล.ด์. ทีมมหากาฬอเวนเจอร์ส]]* และ *[[ทีมยอดมนุษย์กู้โลก]]* ของมาร์เวลเทเลวิชัน ด้วยลักษณะที่แตกต่าง

### ''ฟัลคอนและวินเทอร์ โซลเยอร์'' (2021)

แซม วิลสัน ร่วมมือกับ บัคกี บาร์นส์ ในภารกิจระดับโลกเพื่อหยุดยั้งกลุ่มต่อต้านความรักชาติ แฟลกสแมชเชอร์ส ที่ได้รับการฉีดด้วย ซูเปอร์โซลเยอร์เซรุม ที่สร้างขึ้นมาใหม่และเชื่อว่าโลกในระหว่างเดอะบลิปนั้นดีกว่า

ช่วงปลายเดือนตุลาคม ค.ศ. 2018 มัลคอล์ม สเปลล์แมน ได้รับการว่าจ้างให้เขียนบทและเป็นหัวหน้าผู้เขียนบทของละครชุดจำกัดที่แสดงนำโดย แอนโทนี แมกกี เป็น แซม วิลสัน / ฟัลคอน และ เซบาสเตียน สแตน เป็น บักกี บาร์นส / วินเทอร์โซลเยอร์ ละครชุดและชื่อเรื่องประกาศอย่างเป็นทางการในเดือนเมษายน ค.ศ. 2019 โดยแมกกีและสแตนยืนยันว่าจะกลับมารับบทเดิมของพวกเขา การถ่ายทำเริ่มต้นในเดือนตุลาคม ค.ศ. 2019 ในแอตแลนตา โดยมี คาริ สค็อกแลนด์ เป็นผู้กำกับละครชุด การถ่ายทำถูกระงับชั่วคราวในเดือนมีนาคม ค.ศ. 2020 เนื่องจากการระบาดทั่วของโควิด-19 การถ่ายทำดำเนินต่อในเดือนกันยายน ค.ศ. 2020  และสิ้นสุดในปลายเดือนถัดมา *ฟัลคอนและวินเทอร์ โซลเยอร์* ออกอากาศตอนแรกในวันที่ 19 มีนาคม ค.ศ. 2021 จนถึงตอนจบในวันที่ 23 เมษายน ค.ศ. 2021 รวมทั้งหมดหกตอน ภาพยนตร์ *[[กัปตัน อเมริกา: ศึกฮีโร่จักรวาลใหม่]]* (2025) แสดงนำโดย แมกกี เป็น แซม วิลสัน / กัปตัน อเมริกา มีเนื้อเรื่องต่อจากละครชุดนี้ และเป็นส่วนหนึ่งของเฟสห้า

*ฟัลคอนและวินเทอร์ โซลเยอร์* ดำเนินเรื่องหลังเหตุการณ์ใน *อเวนเจอร์ส: เผด็จศึก* หกเดือน ฌอร์ฌ แซ็ง-ปีแยร์, ดอน ชีเดิล, ดานีเอล บรืล, เอมิลี แวนแคมป์และฟลอเรนซ์ คาซัมบา กลับมารับบทเดิมของพวกเขาจากสื่อในจักรวาลภาพยนตร์มาร์เวล เป็น จอร์จ บาตรอก, เจมส์ "โรดดีย์" โรดส์, เฮลมุต ซีโม, ชารอน คาร์เตอร์, และ เอโย จูเลีย หลุยส์-ไดรฟัส ปรากฏตัวเป็น วาเลนตินา อัลเลกรา เดอ ฟงแตน ในละครชุด หลุยส์-ไดรฟัส ถูกคาดหวังไว้ว่าจะปรากฏตัวครั้งแรกใน *แบล็ค วิโดว์* ก่อนจะเกิดความล่าช้าจากการระบาดทั่ว ทำให้ภาพยนตร์ฉายหลังละครชุดออกอากาศแล้ว

### ''โลกิ'' ปี 1 (2021)

โลกิ จากอีกเส้นเวลาหนึ่งถูกนำตัวมาที่องค์การกำกับสาขาเวลา (TVA) หลังเขาขโมยเทสเซอร์แรกต์ เพื่อช่วยแก้ไขเส้นเวลาและหยุดยั้งภัยคุกคามที่ยิ่งใหญ่ และจบลงด้วยการติดอยู่ในภาพยนตร์แนวอาชญากรรมระทึกขวัญที่เขาสร้างขึ้นเองและการเดินทางข้ามเวลา

เมื่อเดือนกันยายน ค.ศ. 2018 มาร์เวลสตูดิโอส์กำลังพัฒนาละครชุดจำกัด แสดงนำโดย ทอม ฮิดเดิลสตัน เป็น โลกิ ซึ่ง บ็อบ ไอเกอร์ ซีอีโอดิสนีย์ยืนยันในเดือนพฤศจิกายน ไมเคิล วอลดรัน ได้รับการว่าจ้างให้เป็นหัวหน้าผู้เขียนบทในเดือนกุมภาพันธ์ ค.ศ. 2019  และฮิดเดิลสตันยืนยันจะกลับมารับบทเดิมของเขา การถ่ายทำเริ่มต้นในเดือนกุมภาพันธ์ ค.ศ. 2020 โดยมี เคต เฮอร์รอน เป็นผู้กำกับละครชุด การถ่ายทำถูกระงับชั่วคราวในเดือนมีนาคม ค.ศ. 2020 เนื่องจากการระบาดทั่วของโควิด-19 การถ่ายทำดำเนินต่อในเดือนกันยายน ค.ศ. 2020 ที่ไพน์วูดแอตแลนตาสตูดิโอส์ และสิ้นสุดการถ่ายทำในต้นเดือนธันวาคม ปีแรกของ *โลกิ* ออกอากาศเมื่อวันที่ 9 มิถุนายน ค.ศ. 2021 และออกอากาศตอนจบเมื่อวันที่ 14 กรกฎาคม ค.ศ. 2021 รวมทั้งหมดหกตอน ปี 2 ออกอากาศในเดือนตุลาคม ค.ศ. 2023 โดยเป็นส่วนหนึ่งของเฟสห้า

*โลกิ* ดำเนินเรื่องหลังเหตุการณ์ใน ค.ศ. 2012 ตามที่เห็นใน *อเวนเจอร์ส: เผด็จศึก* แต่ส่วนใหญ่คงอยู่นอกเหนือเวลาและสถานที่หรือในช่วงเวลาอื่นที่ตัวละครเดินทางไป ละครชุดเชื่อมโยงกับ *จอมเวทย์มหากาฬ ในมัลติเวิร์สมหาภัย* และไฟกีกล่าวว่ามันจะ "สำคัญอย่างยิ่ง" และ "วางรากฐาน" สำหรับอนาคตของจักรวาลภาพยนตร์มาร์เวล รวมถึงการปรากฏตัวของ จอนาทัน เมเจอส์ เป็น ชายผู้ยังคงอยู่ ซึ่งเป็นตัวแปรของตัวละคร แคงผู้พิชิต ที่ปรากฏตัวใน *แอนท์-แมน และ เดอะ วอสพ์: ตะลุยมิติควอนตัม* เจมี อเล็กซานเดอร์ ปรากฏตัวเป็นนักแสดงรับเชิญเป็น ซิฟ รับบทเดิมของเธอจากสื่อในจักรวาลภาพยนตร์มาร์เวลก่อนหน้านี้ ในขณะที่ คริส เฮมส์เวิร์ท ผู้แสดงเป็น ธอร์ เป็นนักแสดงรับเชิญให้เสียง ธรอก ตัวแปรหนึ่งของธอร์ที่เป็นกบ

### ''สมมุติว่า...?'' ปี 1 (2021)

*สมมุติว่า...?* สำรวจว่าจะเกิดอะไรขึ้นหากช่วงเวลาสำคัญจากจักรวาลภาพยนตร์มาร์เวลเกิดขึ้นแตกต่างออกไป จากการสังเกตโดยวอตเชอร์

เมื่อเดือนมีนาคม ค.ศ. 2019 มาร์เวลสตูดิโอส์กำลังพัฒนาแอนิเมชันชุดจากแนวคิดในหนังสือการ์ตูน *[[วอตอิฟ (การ์ตูน)|วอตอิฟ]]* เพื่อสำรวจว่าจักรวาลภาพยนตร์มาร์เวลจะเปลี่ยนแปลงอย่างไรหากเหตุการณ์บางอย่างเกิดขึ้นแตกต่างออกไป มีการเปิดเผยว่าในเดือนกรกฎาคมว่า เจฟฟรีย์ ไรต์ จะให้เสียงเป็น วอตเชอร์ ผู้บรรยายในแอนิเมชันชุด โดยจะเริ่มบันทึกเสียงในเดือนหน้า การสร้างดำเนินต่อไปจากระยะไกลในช่วงการระบาดทั่วของโควิด-19 ส่วนงานในสถานที่ถูกระงับ เอ. ซี. แบรดลีย์ ทำหน้าที่เป็นหัวหน้าผู้เขียนบทและ ไบรอัน แอนดรูว์ เป็นผู้กำกับ ปีแรกของ *สมมุติว่า...?* ออกอากาศตอนแรกในวันที่ 11 สิงหาคม ค.ศ. 2021 จนถึงตอนจบในวันที่ 6 ตุลาคม ค.ศ. 2021 รวมทั้งหมดเก้าตอน แอนิเมชันชุดสร้างโดย มาร์เวลสตูดิโอส์แอนิเมชัน ปีสองออกอากาศในเดือนธันวาคม ค.ศ. 2023 โดยเป็นส่วนหนึ่งของเฟสห้า ปีสามได้รับยืนยันในเดือนกรกฎาคม ค.ศ. 2022

*สมมุติว่า...?* ดำเนินเรื่องหลังการก่อตั้งมัลติเวิร์สในตอนสุดท้ายในปีหนึ่งของ *โลกิ* นักแสดงหลายคนจากภาพยนตร์ให้เสียงตัวละครของตนในปีนี้

### ''ฮอว์คอาย'' (2021)

คลินต์ บาร์ตัน จะต้องร่วมมือกับ เคต บิชอป เพื่อเผชิญหน้ากับศัตรูจากอดีตของเขาในฐานะ โรนิน เพื่อกลับไปหาครอบครัวของเขาให้ทันช่วงคริสต์มาส

เมื่อเดือนเมษายน ค.ศ. 2019 มาร์เวลสตูดิโอส์กำลังพัฒนาละครชุดแสดงนำโดย เจเรมี เรนเนอร์ เป็น คลินต์ บาร์ตัน / ฮอว์คอาย ซึ่งจะเกี่ยวกับการที่บาร์ตันส่งต่อฮอว์คอายให้กับตัวละคร เคต บิชอป ณ งานแซนดิเอโกคอมิก-คอน 2019 ละครชุดได้รับการประกาศอย่างเป็นทางการ โดยจะสำรวจช่วงเวลาของบาร์ตันในฐานะศาลเตี้ย โรนิน มากขึ้น จอนาทาน อิกลา ได้รับการว่าจ้างให้เป็นหัวหน้าผู้เขียนบทในเดือนกันยายน ขณะที่ เฮลี สไตน์เฟลด์ อยู่ในการพิจารณาที่จะแสดงเป็นบิชอป สไตน์เฟลด์ ได้รับการยืนยันว่าจะแสดงเป็นบิชอปในต้นเดือนธันวาคม ค.ศ. 2020 การถ่ายทำเริ่มต้นในเมืองนิวยอร์ก กำกับโดย รีส ทอมัสและเบิร์ตกับเบอร์ตี คนละสามตอน มีการถ่ายทำที่ไตรลิทสตูดิโอส์ในแอตแลนตา และสิ้นสุดการถ่ายทำในปลายเดือนเมษายน ค.ศ. 2021 *ฮอว์คอาย* ออกอากาศตอนแรกในวันที่ 24 พฤศจิกายน ค.ศ. 2021 และออกอากาศตอนจบเมื่อวันที่ 22 ธันวาคม รวมทั้งหมดหกตอน ละครชุดแยก *[[เอคโค]]* แสดงนำโดย อลาควอ คอกซ์ เป็น มายา โลเปซ / เอคโค ออกอากาศในเดือนมกราคม ค.ศ. 2024 โดยเป็นส่วนหนึ่งของเฟสห้า

*ฮอว์คอาย* ดำเนินเรื่องหลังเหตุการณ์ใน *อเวนเจอร์ส: เผด็จศึก* หนึ่งปี ในช่วงฤดูกาลคริสต์มาส ค.ศ. 2024 และดำเนินเรื่องประมาณหนึ่งสัปดาห์ ฟลอเรนซ์ พิว กลับมารับบทเดิมของเธอเป็น เยเลนา เบโลวา / แบล็ค วิโดว์ จาก *แบล็ค วิโดว์* ร่วมกับ ลินดา คาร์เดลลินี เป็น ลอรา ภรรยาของบาร์ตันจากภาพยนตร์ในจักรวาลภาพยนตร์มาร์เวลก่อนหน้านี้ และ วินเซนต์ โดนอฟรีโอ เป็น วิลสัน ฟิสก์ / คิงพิน จากละครชุดทางโทรทัศน์ในเน็ตฟลิกซ์ของมาร์เวล เรื่อง *[[แดร์เดวิล (ภาพยนตร์ชุดทางโทรทัศน์)|แดร์เดวิล]]* (2015–2018)

### ''มูนไนท์'' (2022)

มาร์ก สเปกเตอร์ ผู้ที่ทนทุกข์ทรมานจากโรคหลายอัตลักษณ์ ถูกดึงเข้าสู่ความลึกลับอันร้ายแรงที่เกี่ยวข้องกับเทพเจ้าแห่งอียิปต์ด้วยตัวตนที่หลากหลายของเขา เช่น สตีเวน แกรนต์ 

ณ งาน ดี23 เอกซ์โป ในเดือนสิงหาคม ค.ศ. 2019 มาร์เวลสตูดิโอส์ประกาศว่าละครชุดเกี่ยวกับ มาร์ก สเปกเตอร์ / มูนไนท์ กำลังอยู่ในการพัฒนา เจเรมี สเลเตอร์ ได้รับการว่าจ้างให้เป็นหัวหน้าผู้เขียนบทในเดือนพฤศจิกายน โอสการ์ อิซาอัก กำลังเจรจาเพื่อรับบทนำในเดือนตุลาคม ค.ศ. 2020 และยืนยันว่าเขาได้รับเลือกให้แสดงนำในเดือนมกราคม ค.ศ. 2021 การถ่ายทำเริ่มต้นในปลายเดือนเมษายน ค.ศ. 2021 ที่บูดาเปสต์ โมฮาเหม็ด ดิอาบและจัสติน เบนสันกับแอรอน มัวร์เฮด เป็นผู้กำกับละครชุด และถ่ายทำจนถึงต้นเดือนตุลาคมที่ฮังการีและจอร์แดน ก่อนจะย้ายไปแอตแลนตา การถ่ายทำสิ้นสุดในกลางเดือนตุลาคม *มูนไนท์* ออกอากาศตอนแรกเมื่อวันที่ 30 มีนาคม ค.ศ. 2022 และออกอากาศตอนจบเมื่อวันที่ 4 พฤษภาคม รวมทั้งหมดหกตอน

*มูนไนท์* ดำเนินเรื่องหลัง *ฮอว์คอาย* ในช่วงต้น ค.ศ. 2025

### ''มิสมาร์เวล'' (2022)

กมลา ข่าน เป็นแฟนตัวยงของอเวนเจอร์ส โดยเฉพาะ แครอล แดนเวอร์ส เธอต้องดิ้นรนเพื่อให้เข้ากับคนอื่นจนกระทั่งเธอได้รับพลังของตัวเอง

ช่วงงาน ดี23 เอกซ์โป 2019 มาร์เวลสตูดิโอส์กำลังพัฒนาละครชุดเกี่ยวกับ กมลา ข่าน / มิสมาร์เวล โดย บิชา เค. อาลี ได้รับการว่าจ้างให้เป็นหัวหน้าผู้เขียนบท ไอมาน เวลลานี ได้รับเลือกให้แสดงเป็นตัวละครดังกล่าวในเดือนกันยายน ค.ศ. 2020 การถ่ายทำเริ่มต้นช่วงต้นเดือนพฤศจิกายน ค.ศ. 2020 ที่ไตรลิทสตูดิโอส์ในแอตแลนตา โดยมี อาดิล เอล อาร์บีและบิลัล ฟอลลาห์ (มีชื่อในเครดิตเป็น อาดิลกับบิลัล), มีรา เมนอนและชาร์มีน โอเบด-ชินอย กำกับละครชุดคนละสองตอน มีการถ่ายทำในนิวเจอร์ซีย์ และสิ้นสุดการถ่ายทำในช่วงต้นเดือนพฤษภาคม ค.ศ. 2021 ที่ประเทศไทย *มิสมาร์เวล* ออกอากาศตอนแรกเมื่อวันที่ 8 มิถุนายน ค.ศ. 2022 และออกอากาศตอนจบเมื่อวันที่ 13 กรกฎาคม รวมทั้งหมดหกตอน

*มิสมาร์เวล* ดำเนินเรื่องหลังเหตุการณ์ใน *เผด็จศึก* หนึ่งถึงสองปี และนำไปสู่ *[[เดอะ มาร์เวลส์]]* (2023) ซึ่งเวลลานีได้แสดงนำเช่นกัน กรมควบคุมความเสียหาย (DODC) ปรากฏตัวในละครชุดหลังเคยปรากฏตัวในภาพยนตร์ *[[สไปเดอร์แมน: โฮมคัมมิ่ง]]* (2017) และ *สไปเดอร์แมน: โน เวย์ โฮม* โดย เอเรียน มอยเอด กลับมารับบทเดิมของเขาเป็น เจ้าหน้าที่ พี. เคลียรี จาก *โน เวย์ โฮม* บรี ลาร์สัน ปรากฏตัวเป็น แครอล แดนเวอร์ส / กัปตันมาร์เวล ในฐานะนักแสดงรับเชิญ

### ''ชี-ฮัลค์: ทนายสายลุย'' (2022)

เจนนิเฟอร์ วอลเตอร์ส มีชีวิตที่ซับซ้อนในฐานะทนายความคนเดียวในวัย 30 ของเธอ และกลายมาเป็นชีฮัลค์ ซูเปอร์ฮีโรตัวเขียวสูง 6 ฟุต 7 นิ้ว หลังจากที่บังเอิญปนเปื้อนเลือดของ บรูซ แบนเนอร์ ลูกพี่ลูกน้องของเธอ

มาร์เวลสตูดิโอส์ประกาศในงาน ดี23 เอกซ์โป 2019 ว่ากำลังพัฒนาละครชุดเกี่ยวกับ เจนนิเฟอร์ วอลเตอร์ส / ชี-ฮัลค์ โดย เจสซิกา เกา ได้รับการว่าจ้างให้เป็นหัวหน้าผู้เขียนบทในเดือนพฤศจิกายนปีเดียวกัน แททีอานา มัสลานี ได้รับเลือกให้แสดงเป็นบทบาทดังกล่าวในเดือนกันยายน ค.ศ. 2020 การถ่ายทำเริ่มต้นในกลางเดือนเมษายน ค.ศ. 2021 ในลอสแอนเจลิสและที่ไตรลิทสตูดิโอส์ในแอตแลนตา โดย แคต คอยโรและอนู วาเลีย เป็นผู้กำกับละครชุด และสิ้นสุดการถ่ายทำในกลางเดือนสิงหาคม ค.ศ. 2021 มีการเพิ่มชื่อเรื่องในเดือนพฤษภาคม ค.ศ. 2022 *ชี-ฮัลค์: ทนายสายลุย* ออกอากาศตอนแรกเมื่อวันที่ 18 สิงหาคม ค.ศ. 2022 จนถึง 13 ตุลาคม รวมทั้งหมดเก้าตอน

*ชี-ฮัลค์: ทนายสายลุย* ดำเนินเรื่องหลัง *ชาง-ชี กับตำนานลับเท็นริงส์* "ในระยะเวลาอันสั้น" นักแสดงที่กลับมารับบทเดิมของพวกเขาในจักรวาลภาพยนตร์มาร์เวล ได้แก่ มาร์ก รัฟฟาโล เป็น บรูซ แบนเนอร์ / ฮัลค์, ทิม รอท เป็น อีมิล บรอนสกี / อะบอมิเนชัน, เบเนดิกต์ หว่อง เป็น หว่อง, ชาร์ลี ค็อกซ์ เป็น แมตต์ เมอร์ด็อก / แดร์เดวิล

## รายการโทรทัศน์พิเศษ
รายการโทรทัศน์พิเศษทั้งสองเรื่องอยู่ในเฟสสี่ โดยออกอากาศบนดิสนีย์+ และทำการตลาดในชื่อ "ผลงานพิเศษของมาร์เวลสตูดิโอส์"


### ''แวร์วูล์ฟ บาย ไนท์'' (2022)

[thumb|upright|[ไมเคิล จะคีโน ผู้กำกับ *แวร์วูล์ฟ บาย ไนท์* และผู้แต่งเพลงประกอบภาพยนตร์ในจักรวาลภาพยนตร์มาร์เวลหลายเรื่อง]]
กลุ่มนักล่าสัตว์ประหลาดลับมารวมตัวกันที่ปราสาทบลัดสโตน หลังจากผู้นำของพวกเขาเสียชีวิต และมีส่วนร่วมในการแข่งขันที่ลึกลับและอันตรายถึงชีวิตเพื่อชิงสมบัติอันทรงพลัง ซึ่งจะทำให้พวกเขาเผชิญหน้ากับสัตว์ประหลาดที่อันตราย

ในเดือนสิงหาคม ค.ศ. 2012 มาร์เวลสตูดิโอส์กำลังพัฒนารายการโทรทัศน์พิเศษธีมฮาโลวีนสำหรับดิสนีย์+ มีรายงานว่าจะเกี่ยวกับแวร์วูล์ฟบายไนต์ กาเอล การ์ซิอา เบร์นัล ได้รับเลือกให้เป็นนักแสดงนำสำหรับรายการพิเศษในเดือนพฤศจิกายน โดยแสดงเป็นตัวละคร แจ็ก รัสเซลล์ การถ่ายทำเริ่มต้นในปลายเดือนมีนาคม ค.ศ. 2022 ที่ไตรลิทสตูดิโอส์ในแอตแลนตา, จอร์เจีย โดย ไมเคิล จะคีโน เป็นผู้กำกับรายการพิเศษ เฮเทอร์ ควินน์และปีเตอร์ แคเมรอน ร่วมกันเขียนบท และสิ้นสุดการถ่ายทำในปลายเดือนเมษายน ค.ศ. 2022 ชื่อเรื่องประกาศอย่างเป็นทางการในเดือนกันยายน ค.ศ. 2022 คือ *แวร์วูล์ฟ บาย ไนท์* และออกอากาศเมื่อวันที่ 7 ตุลาคม ค.ศ. 2022

*แวร์วูล์ฟ บาย ไนท์* ดำเนินเรื่องอยู่ในจักรวาลภาพยนตร์มาร์เวลแต่ไม่ได้ระบุว่า "เมื่อไหร่ อย่างไรหรือทำไม" จะคีโนมี "แนวคิดที่เฉพาะเจาะจงมาก" เกี่ยวกับว่ารายการพิเศษนี้จะเข้ากับจักรวาลภาพยนตร์มาร์เวลได้อย่างไร ซึ่งยังไม่เคยมีการหารือกับมาร์เวลสตูดิโอส์มาก่อน

### ''รวมพันธุ์นักสู้พิทักษ์จักรวาล ตอนพิเศษรับวันหยุด''

เหล่าการ์เดียนออฟเดอะกาแล็กซีเฉลิมฉลองคริสต์มาสและออกเดินทางสู่โลกเพื่อค้นหาของขวัญที่ดีที่สุดให้กับปีเตอร์ ควิลล์

มาร์เวลสตูดิโอส์ประกาศในเดือนธันวาคม ค.ศ. 2020 ว่า เจมส์ กันน์ จะเป็นผู้กำกับและเขียนบทรายการพิเศษใหม่ที่มีการ์เดียนออฟเดอะกาแล็กซี โดยมีนักแสดงหลักกลับมารับบทเดิมอีกครั้ง การถ่ายทำเริ่มต้นในเดือนกุมภาพันธ์ ค.ศ. 2022 ที่ไตรลิทสตูดิโอส์ในแอตแลนตา และสิ้นสุดการถ่ายทำในปลายเดือนเมษายน ค.ศ. 2022 ในระหว่างการถ่ายทำ *[[รวมพันธุ์นักสู้พิทักษ์จักรวาล 3]]* (2023) มีการถ่ายทำในลอสแองเจลิสด้วย *รวมพันธุ์นักสู้พิทักษ์จักรวาล ตอนพิเศษรับวันหยุด* ออกอากาศเมื่อวันที่ 25 พฤศจิกายน ค.ศ. 2022

*รวมพันธุ์นักสู้พิทักษ์จักรวาล ตอนพิเศษรับวันหยุด* ดำเนินเรื่องเป็นหลังการ์เดียนแยกทางกับธอร์ใน *ธอร์: ด้วยรักและอัสนี* "เวลานานพอสมควร" และก่อนเหตุการณ์ใน *รวมพันธุ์นักสู้พิทักษ์จักรวาล 3* *ตอนพิเศษรับวันหยุด* ทำให้กันน์สามารถแนะนำองค์ประกอบสำคัญ ๆ ให้กับ *รวมพันธุ์นักสู้พิทักษ์จักรวาล 3* ซึ่งเขาไม่จำเป็นต้องอธิบายในตอนต้นของภาพยนตร์ดังกล่าว

## เรื่องสั้น
### ''ข้าคือกรู้ท'' ปี 1 (2022)


เรื่องสั้นแต่ละตอนติดตาม เบบีกรูท ในขณะที่เขาเติบโตขึ้นในกาแล็กซี ออกผจญภัยกับตัวละครใหม่ ๆ ที่ไม่ธรรมดาที่ทำให้เขาต้องเจอกับปัญหา

*ข้าคือกรู้ท* ประกาศในเดือนธันวาคม ค.ศ. 2020 เป็นแอนิเมชันชุดสั้นรูปแบบสัจนิยมแบบภาพถ่าย แสดงนำโดย เบบีกรูท สำหรับดิสนีย์+ การสร้างเริ่มต้นในเดือนสิงหาคม ค.ศ. 2021 โดยมาร์เวลสตูดิโอส์แอนิเมชัน มี เคิร์สเตน เลอปอร์ เป็นผู้กำกับและผู้อำนวยการสร้างบริหาร และหัวหน้าผู้เขียนบท วิน ดีเซล ได้รับการยืนยันว่าจะให้เสียงเป็น เบบีกรูท ในเดือนมิถุนายน ค.ศ. 2022 *ข้าคือกรู้ท* ออกอากาศห้าตอนบนดิสนีย์+ เมื่อวันที่ 10 สิงหาคม ค.ศ. 2022 ปีสองซึ่งประกอบด้วยห้าตอนเช่นกัน ออกอากาศเมื่อวันที่ 6 กันยายน ค.ศ. 2023 โดยเป็นส่วนหนึ่งเฟสห้า

*ข้าคือกรู้ท* ดำเนินเรื่องระหว่างตอนจบของ *รวมพันธุ์นักสู้พิทักษ์จักรวาล* และตอนเริ่มต้น, ตอนจบและฉากกลางเครดิตของ *รวมพันธุ์นักสู้พิทักษ์จักรวาล 2* คูเปอร์กลับมารับบทเดิมของเขาเป็นร็อกเก็ตในแอนิเมชันชุดสั้น

## เส้นเวลา

ภาพยนตร์และละครชุดหลายเรื่องในเฟสนี้ดำเนินเรื่องหลังเหตุการณ์ใน *อเวนเจอร์ส: เผด็จศึก* *วันด้าวิสชั่น* ดำเนินเรื่องหลังภาพยนตร์ดังกล่าวสามสัปดาห์, และ *ฟัลคอนและวินเทอร์ โซลเยอร์* ดำเนินเรื่องหลัง *เผด็จศึก* หกเดือน *ชาง-ชี กับตำนานลับเท็นริงส์* ดำเนินเรื่องหลังเหตุการณ์ใน *เผด็จศึก* เช่นกัน ในช่วงหลายวันก่อนถึงเทศกาลเช็งเม้งในต้นเดือนเมษายน, และ *ชี-ฮัลค์: ทนายสายลุย* ดำเนินเรื่องหลัง *ชาง-ชี* "ในระยะเวลาอันสั้น" *ฮีโร่พลังเทพเจ้า* ดำเนินเรื่องช่วงเวลาเดียวกันกับ *ฟัลคอนและวินเทอร์ โซลเยอร์* และ *สไปเดอร์แมน: ฟาร์ ฟรอม โฮม* หกถึงแปดเดือนหลัง *เผด็จศึก* ใน ค.ศ. 2024, ขณะที่ *สไปเดอร์แมน: โน เวย์ โฮม* ดำเนินเรื่องต่อจากเหตุการณ์ใน *ฟาร์ ฟรอม โฮม* ทันที และต่อเนื่องไปจนถึงปลาย ค.ศ. 2024 *ฮอว์คอาย* ดำเนินเรื่องหลังเหตุการณ์ใน *เผด็จศึก* หนึ่งปี ในช่วงฤดูกาลคริสต์มาส ค.ศ. 2024, และดำเนินเรื่องประมาณหนึ่งสัปดาห์

*มูนไนท์* ดำเนินเรื่องหลัง *ฮอว์คอาย* ในช่วงต้น ค.ศ. 2025, ขณะที่ *มัลติเวิร์สมหาภัย* ดำเนินเรื่องหลังเหตุการณ์ใน *โน เวย์ โฮม* *มิสมาร์เวล* ดำเนินเรื่องหลัง *มูนไนท์*, หนึ่งถึงสองปีหลัง *เผด็จศึก* *ธอร์: ด้วยรักและอัสนี* ดำเนินเรื่องหลัง *เผด็จศึก* เช่นกัน, แปดปีครึ่งหลังธอร์เลิกกับ เจน ฟอสเตอร์ ซึ่งเกิดขึ้นในช่วง *ธอร์: ศึกอวสานเทพเจ้า*, และ "ไม่กี่สัปดาห์" หลังธอร์เข้าร่วมกลุ่มการ์เดียนส์ออฟเดอะกาแลกซี *แบล็ค แพนเธอร์: วาคานด้าจงเจริญ* ดำเนินเรื่องหลังเหตุการณ์ใน *โน เวย์ โฮม* และ "อาจจะดำเนินเรื่องพร้อมกัน" กับ *ด้วยรักและอัสนี* และ *แอนท์-แมน และ เดอะ วอสพ์: ตะลุยมิติควอนตัม*, แม้ว่าก่อนหน้านี้ในดิสนีย์+ จะวางไว้ในเส้นเวลาระหว่าง *มูนไนท์* และ *ชี-ฮัลค์: ทนายสายลุย* *รวมพันธุ์นักสู้พิทักษ์จักรวาล ตอนพิเศษรับวันหยุด* ดำเนินเรื่องเป็นหลังการ์เดียนแยกทางกับธอร์ใน *ด้วยรักและอัสนี* "เวลานานพอสมควร" และก่อนเหตุการณ์ใน *รวมพันธุ์นักสู้พิทักษ์จักรวาล 3*

ปีแรกของ *โลกิ* ต่อเนื่องจากเหตุการณ์ใน ค.ศ. 2012 ที่ปรากฏใน *เผด็จศึก* แต่ส่วนใหญ่คงอยู่นอกเหนือเวลาและสถานที่ เนื่องจากการเปิดตัวขององค์การกำกับสาขาเวลา *สมมุติว่า...?* ดำเนินเรื่องหลังตอนสุดท้ายในปีหนึ่งของ *โลกิ* การสำรวจเส้นเวลาที่แตกแขนงออกไปของมัลติเวิร์สที่เพิ่งสร้างขึ้นใหม่ ซึ่งช่วงเวลาสำคัญจากภาพยนตร์ในจักรวาลภาพยนตร์มาร์เวลเกิดขึ้นแตกต่างกันออกไป *แบล็ค วิโดว์* ดำเนินเรื่องระหว่าง *กัปตันอเมริกา: ศึกฮีโร่ระห่ำโลก* และ *[[อเวนเจอร์ส: มหาสงครามล้างจักรวาล]]* (2018), ส่วนใหญ่เกิดขึ้นระหว่างเนื้อเรื่องหลักของ *ศึกฮีโร่ระห่ำโลก* และฉากสุดท้ายของภาพยนตร์ *ข้าคือกรู้ท* ดำเนินเรื่องระหว่างตอนจบของ *[[รวมพันธุ์นักสู้พิทักษ์จักรวาล]]* (2014) และตอนเริ่มต้น, ตอนจบและฉากกลางเครดิของ *[[รวมพันธุ์นักสู้พิทักษ์จักรวาล 2]]* (2017) รายการพิเศษ *แวร์วูล์ฟ บาย ไนท์* ดำเนินเรื่องอยู่ในจักรวาลภาพยนตร์มาร์เวลแต่ไม่ได้ระบุว่า "เมื่อไหร่ อย่างไรหรือทำไม" ไมเคิล จะคีโน ผู้กำกับมี "แนวคิดที่เฉพาะเจาะจงมาก" เกี่ยวกับว่ารายการพิเศษนี้จะเข้ากับจักรวาลภาพยนตร์มาร์เวลได้อย่างไร ซึ่งยังไม่เคยมีการหารือกับมาร์เวลสตูดิโอส์มาก่อน

หลัง *ธอร์: ด้วยรักและอัสนี* ลงในดิสนีย์+ ในเดือนกันยายน ค.ศ. 2022 โทมัส เบคอนและมอลลี เจ ไวน์สตีน จาก *[[สกรีนแรนต์]]* สังเกตว่าการวางตำแหน่งของภาพยนตร์ในส่วนลำดับเส้นเวลาบนแพลตฟอร์มดูไม่ถูกต้อง, โดยเบคอนบอกว่ามัน "ไม่สมเหตุสมผล" เมื่อพิจารณาจากบทสนทนาและเหตุการณ์ในภาพยนตร์ที่ขัดแย้งกับการจัดวางนี้ และยังชี้ให้เห็นว่าการจัดวางของ *ชาง-ชี* และ *มูนไนท์* ก็ยังละเลยข้อมูลของวันที่ให้ไว้ในแต่ละเรื่องด้วย เบคอนกล่าวว่า "เส้นเวลาของจักรวาลภาพยนตร์มาร์เวลมีความซับซ้อนมากขึ้นเนื่องจากปริมาณภาพยนตร์และรายการโทรทัศน์ของ มาร์เวลที่กำลังอยู่ในระหว่างการผลิตในปัจจุบัน เนื่องจากแม้แต่ผู้มีอำนาจตัดสินใจหลักของมาร์เวลเองก็ยังไม่ทราบจริง ๆ ว่าภาพยนตร์ต่าง ๆ จะออกฉายในลำดับไหน" ต่างจากเฟสก่อนหน้านี้ที่โครงการใหม่แต่ละโครงการมักจะเป็นเรียงลำดับเป็นเหตุการณ์ถัดไปในเส้นเวลา, เฟสสี่ "ได้กระโดดไปมาในเส้นเวลาอย่างไม่เกรงกลัว" ซึ่งในทางกลับกันก็ทำให้ "ค่อนข้างจะยุ่งวุ่นวาย" หลังการออกอากาศของ *รวมพันธุ์นักสู้พิทักษ์จักรวาล ตอนพิเศษรับวันหยุด*, เบคอนเชื่อว่าการวางตำแหน่งของรายการพิเศษบนเส้นเวลาของดิสนีย์+ เป็นการ "ซ่อม" ตำแหน่งของภาพยนตร์ *ด้วยรักและอัสนี* โดยคิดว่าภาพยนตร์นั้นควรจะวางตำแหน่งไว้ในช่วงปลาย ค.ศ. 2024 ในเส้นเวลา

## นักแสดงและตัวละครประจำ

## เพลง

### เพลงประกอบ

### อัลบั้มรวมเพลง

### ซิงเกิล

## การตลาด
มาร์เวลประกาศโปรแกรม "มาร์เวลมัสเฮฟส์" ของพวกเขาเมื่อต้นเดือนมกราคม ค.ศ. 2021 ซึ่งเปิดเผยของเล่นใหม่, เกม, หนังสือ, เครื่องแต่งกาย, ของแต่งบ้าน และสินค้าอื่น ๆ จาก ฮาสโบร, เลโก้, ฟันโก, เฮอร์ยูนิเวิร์ส, เลาจ์ฟลายและอื่น ๆ ผลิตจากตอนต่าง ๆ ในละครชุดของดิสนีย์+ ได้แก่ *วันด้าวิสชั่น*, *โซลเยอร์*, *โลกิ*, *สมมุติว่า...?* และ *ฮอว์คอาย* โปรแกรมเริ่มในวันที่ 18 มกราคม ค.ศ. 2021 และมีการเปิดเผยใหม่ทุกวันจันทร์จนถึงสิ้น ค.ศ. 2021 พอล กิตเตอร์ รองประธานอาวุโสของมาร์เวลไลเซนซิงกล่าวถึงโปรแกรมนี้ว่าเป็น "การเฉลิมฉลองรายสัปดาห์ที่ไม่เคยมีมาก่อน" โดยมีผลิตภัณฑ์ที่ "เฉลิมฉลองแต่ละตอนใหม่ได้อย่างแท้จริง" โปรแกรมดำเนินต่อไปจนถึง ค.ศ. 2022 ด้วย *มูนไนท์*, *มิสมาร์เวล*, และ *ชี-ฮัลค์: ทนายสายลุย* มาร์เวลสตูดิโอส์, ฟันโกและทาร์เก็ต ประกาศ มาร์เวลสตูดิโอส์ซีเลกส์โปรแกรม ในเดือนพฤษภาคม ค.ศ. 2022 ซึ่งฟันโกจะผลิตสินค้าที่อิงจากภาพยนตร์และละครชุดของจักรวาลภาพยนตร์มาร์เวลและจะวางจำหน่ายเป็นรายเดือนเฉพาะที่ทาร์เก็ต

รหัสคิวอาร์ ปรากฏครั้งแรกใน *มูนไนท์* ที่เชื่อมโยงผู้ชมไปยังเว็บไซต์เพื่อเข้าถึงการ์ตูนดิจิทัลฟรีที่มีตัวละครซึ่งอัปเดตเป็นประจำทุกสัปดาห์ อดัม บี. วารี จาก *[[วาไรตี (นิตยสาร)|วาไรตี]]* เรียกความคิดริเริ่มนี้ว่า "วิธีที่ชาญฉลาดในการขยายความรู้เกี่ยวกับหนังสือการ์ตูนของผู้ชม" สำหรับตัวละครที่ไม่ค่อยมีใครรู้จักอย่างมูนไนต์ แกรนต์ เคอร์ติส ผู้อำนวยการสร้างฝ่ายบริหาร อธิบายว่าเขาประทับใจกับการมีส่วนร่วมของแอนิเมชันชุดเรื่อง *[[บ็อบส์เบอร์เกอร์ส]]* กับมุกตลกในตอนเปิดเรื่องและปิดเรื่อง รวมถึง "เบอร์เกอร์ประจำสัปดาห์" และเชื่อว่าการโต้ตอบสามารถนำมาใช้กับ *มูนไนท์* เพื่อ "ช่วยให้ผู้ชมได้รับความรู้เกี่ยวกับประวัติศาสตร์หนังสือการ์ตูนของมูนไนต์" เขาตระหนักว่ารหัสคิวอาร์จะเป็นวิธีที่ดีในการ "รวมเข้าไว้ในสภาพแวดล้อมอย่างเป็นธรรมชาติ" และรหัสดังกล่าวก็ถูกเพิ่มเข้าไปในตอนต่าง ๆ ด้วยซีจีโดยทีมวิชวลเอฟเฟกต์ เคอร์ติสมีความหวังว่าโครงการนี้จะดำเนินต่อไปในภาพยนตร์และละครชุดเรื่องอื่น ๆ ของจักรวาลภาพยนตร์มาร์เวล โปรแกรมดำเนินต่อไปใน *มิสมาร์เวล* และ *ชี-ฮัลค์: ทนายสายลุย*

## โฮมมีเดีย

แมตต์ มิโตวิช ของ *[[ทีวีไลน์]]* รายงานในเดือนมิถุนายน ค.ศ. 2021 ว่าในขณะนี้ยังไม่มีแผนที่จะวางจำหน่ายละครชุดดิสนีย์+ ลงแผ่นโฮมวิดีโอ  วอลต์ดิสนีย์สตูดิโอส์โฮมเอนเทอร์เทนเมนต์ ประกาศในเดือนสิงหาคม ค.ศ. 2023 ว่าจะวางจำหน่ายละครชุดมาร์เวลและ''สตาร์ วอร์ส''บนดิสนีย์+ บางเรื่อง ในรูปแบบ อัลตรา-เอชดีบลูเรย์และบลูเรย์ เริ่มต้นด้วย *วันด้าวิสชั่น* และปีแรกของ *โลกิ*

## การตอบรับ
### การทำเงินในบ็อกซ์ออฟฟิศ

### การตอบรับจากนักวิจารณ์และสาธารณะ

ก่อน *วันด้าวิสชั่น* จะออกอากาศเพื่อเริ่มต้นเฟสสี่ จูเลีย อเล็กซานเดอร์ จาก *[[เดอะเวิร์ก]]* สงสัยว่ามาร์เวลสตูดิโอส์จะทำให้เนื้อหาของพวกเขาอิ่มตัวเกินไปหรือเปล่า โดยกล่าวว่าการมี "สิ่งใหม่ ๆ ของมาร์เวลในแต่ละสัปดาห์ [ในปี 2021] ถือเป็นพรหรือคำสาป" ขึ้นอยู่กับว่าผู้ชมรู้สึกอย่างไรเกี่ยวกับจักรวาลภาพยนตร์มาร์เวล แม้ว่าอเล็กซานเดอร์จะรู้สึกว่าแฟรนไชส์อาจเหนื่อยล้าได้ แต่เธอกล่าวว่าความกังวลใจที่ใหญ่ที่สุดของมาร์เวลสตูดิโอส์และดิสนีย์คือการสูญเสียความไว้วางใจจากฐานแฟนคลับ โดยชี้ไปที่ ''สตาร์ วอร์ส'' ไตรภาคต่อ (2015–2019) เป็นตัวอย่างของแฟน ๆ จำนวนมากที่ไม่พอใจกับคุณภาพของเนื้อหา อเล็กซานเดอร์ได้รับกำลังใจจากข้อเท็จจริงที่ว่า ไฟกีเป็นผู้นำในการพัฒนาละครชุดบนดิสนีย์+ ซึ่งแตกต่างจากละครชุดทางโทรทัศน์ของมาร์เวลในอดีตที่นำโดย เจฟ โลบ ของมาร์เวลเทเลวิชัน และเธอรู้สึกว่าสตูดิโอ "เพียงแค่ต้องทำในสิ่งที่ทำอยู่ต่อไป" และให้ "ความสนใจในระดับเดียวกัน" กับการขยายเรื่องราวหลักจากภาพยนตร์ในอดีตไปสู่ละครชุดบนดิสนีย์+ หลัง *ฟัลคอนและวินเทอร์ โซลเยอร์* ถูกอธิบายว่าเป็น "ภาพยนตร์ยาวหกชั่วโมง", คริสเตียน โฮลับ จาก *[[เอนเตอร์เทนเมนต์วีกลี]]* สังเกตว่าสิ่งนี้ทำให้ละครชุดเกิด "[การ]พยายามทำหลายอย่างและน้อยเกินไปในคราวเดียว" พร้อมกัน และหวังว่าละครชุดบนดิสนีย์+ ในอนาคต จะมีโครงสร้างคล้ายกับตอนของโทรทัศน์อย่าง *วันด้าวิสชั่น* แม้ว่าจะไม่ได้ใช้คุณภาพระดับสูงอย่างที่ละครชุดใช้ในรูปแบบนั้นก็ตาม

แอนโทนี ดาเลสซานโดร จาก *[[เดดไลน์ฮอลลีวูด]]* เขียนบทวิจารณ์หลังจากการสำรวจความคิดเห็นของผู้ชมโดย ซีนะมาสกอร์ ให้ *ฮีโร่พลังเทพเจ้า* เกรด "B" และ *จอมเวทย์มหากาฬ ในมัลติเวิร์สมหาภัย* เกรด "B+" (ทั้งสองเรื่องคือภาพยนตร์ในจักรวาลภาพยนตร์มาร์เวลที่ได้รับเกรดต่ำที่สุดในซีนะมาสกอร์) เขากล่าวว่านี่น่าจะเป็น "การสาดน้ำเย็นใส่หน้ามาร์เวล" เขากล่าวถึงความกังวลของแฟน ๆ บางส่วนที่ว่าเฟสสี่ไม่สอดคล้องกันเท่ากับโครงการในสามเฟสแรกของจักรวาลภาพยนตร์มาร์เวล โดยภาพยนตร์ส่วนใหญ่สร้างจากเส้นเรื่องของอินฟินิตีซากา และรู้สึกว่าเรื่องนี้ส่งผลกระทบต่อบ็อกซ์ออฟฟิศของภาพยนตร์เรื่องใหม่ เขาเสนอให้มาร์เวลสตูดิโอส์ "รวมกลุ่มใหม่, พิจารณาใหม่และนำภาพยนตร์เหล่านี้กลับเข้าสู่เส้นทางเดิม" เมอริดิท ลอฟตัส จาก *[[คอลไลเดอร์ (เว็บไซต์)|คอลไลเดอร์]]* เห็นด้วยว่าเฟสสี่รู้สึก "ไม่ต่อเนื่อง" จากการฉาย *มัลติเวิร์สมหาภัย* โดยระบุว่าแต่ละโครงการนั้น "ซับซ้อนและท้าทาย โดยสำรวจธีมของความเศร้าโศก ความผิดปกติทางจิตและความเจ็บปวดในครอบครัว... [แต่] สิ่งที่ทำให้เฟสสี่แข็งแกร่งคือจุดอ่อนของมันเช่นกัน—ในขณะที่เรากำลังทำให้ตัวละครใหม่และเก่ามีความลึกซึ้งยิ่งขึ้น จักรวาลอันกว้างใหญ่ที่ตัวละครเหล่านี้อาศัยอยู่กลับให้ความรู้สึกโดดเดี่ยว" เธอเน้นย้ำถึงการขาดการเชื่อมโยงของ *มูนไนท์* กับส่วนที่เหลือของจักรวาลภาพยนตร์มาร์เวล และพูดคุยถึงการที่ *จอมเวทย์มหากาฬ ในมัลติเวิร์สมหาภัย* ไม่ได้กล่าวถึงเหตุการณ์ของ *โลกิ* และ *สไปเดอร์แมน: โน เวย์ โฮม* ตามที่บางคนคาดหวังไว้ ลอฟตัสสรุปว่า "บางทีนี่อาจเป็นบทเรียนในเรื่องความคาดหวังของผู้ชม แต่เมื่อสตูดิโอสร้างจักรวาลภาพยนตร์จากภาพยนตร์แต่ละเรื่องโดยมีเรื่องราวหลักเป็นเวลากว่าทศวรรษ การไม่มีเรื่องราวหลักในเฟสสี่ ทำให้รู้สึกว่าจักรวาลภาพยนตร์นั้นไม่สมบูรณ์" เจมส์ วิตบรูก จาก *[[กิซโมโด]]* ยังสังเกตเห็นการขาดภัยคุกคามเดี่ยวสำหรับโครงการในแต่ละเฟส เหมือนกับธานอสในอินฟินิตีซากา และกล่าวว่าเนื้อเรื่องของมัลติเวิร์สถือเป็นช่วงที่ใกล้เคียงกับ "การสร้างความเป็นหนึ่งเดียว" มากที่สุด เขาเสริมอีกว่า "ความรู้สึกไร้จุดหมายนี้เป็นเรื่องแปลกสำหรับผู้ชมที่ได้รับการฝึกฝนให้เชื่อมโยงจุดต่าง ๆ เข้าด้วยกันและดูว่าผลงานของมาร์เวลแต่ละเรื่องมีความเชื่อมโยงกันอย่างไรมานานกว่าทศวรรษ" โดยที่ภาพยนตร์และละครชุดบนดิสนีย์+ "แทบจะไม่เคย [รู้สึก] ว่าพวกเขากำลังสนทนากันอยู่" อดัม บี. แวรี เขียนให้กับ *[[วาไรตี (นิตยสาร)|วาไรตี]]* เห็นด้วยว่า "ยังไม่มีความชัดเจนว่าเฟสสี่จะมุ่งหน้าไปทางไหน—หากว่าจะมุ่งหน้าไปในทิศทางใดทิศทางหนึ่งจริง ๆ" แต่เขารู้สึกว่านี่อาจเป็น "คุณสมบัติหนึ่ง ไม่ใช่จุดบกพร่อง" โดยอธิบายว่า "ด้วยการระเบิดของเนื้อหาจักรวาลภาพยนตร์มาร์เวลบนดิสนีย์+ อาจมีชื่อเรื่องมากเกินไปที่จะรวมเป็นเนื้อเรื่องเดียวได้" เขาสังเกตว่ามัลติเวิร์สมีบทบาทสำคัญใน *โลกิ*, *สมมุติว่า...?*, *สไปเดอร์แมน: โน เวย์ โฮม* และ *จอมเวทย์มหากาฬ ในมัลติเวิร์สมหาภัย* ซึ่งมีโอกาสสูงเปิดตัวที่ "ตัวร้ายใหญ่" ได้แก่ แคง, วาเลนตินา อัลเลกรา เดอ ฟงแตน, อาริเชม และ วิลสัน ฟิสก์ / คิงพิน และเฟสนี้อาจจะกำลังพัฒนาเป็นภาพยนตร์ ยังอเวนเจอร์ส ที่ไม่มีการประกาศออกมา เนื่องจากสมาชิกในทีมดังกล่าวเคยปรากฏตัวในโครงการในเฟสสี่มากมาย นักข่าว โจแอนนา รอบินสันและเอริก โกลด์แมน ตอบสนองเพื่อสนับสนุนบทความของแวรี, โดยรอบินสันเสริมว่า แม้แฟน ๆ บางส่วนจะเชื่อเช่นนั้น แต่อินฟินีตีซากาก็ไม่ได้มีการวางแผนไว้อย่างสมบูรณ์ แต่กลับกลายเป็นว่า "โชคและความฉลาด" เข้ามาทำให้เรื่องราวสอดคล้องกัน โกลด์แมนรู้สึกว่าส่วนหนึ่งอาจเป็นเพราะแฟน ๆ ย้อนหลังไปว่าภาพยนตร์ในอินฟินีตีซากาแต่ละเรื่องมีความสำคัญต่อเนื้อเรื่องโดยรวมมากกว่าตอนที่ออกฉายครั้งแรก และเขาก็บอกว่าสิ่งเดียวกันนี้ก็อาจเกิดขึ้นกับภาพยนตร์ในเฟสสี่ได้ เมื่อทราบความเชื่อมโยงของภาพยนตร์แต่ละเรื่องกับเนื้อเรื่องต่อไปอีกครั้ง

แมตทิว เบลโลนี อดีตบรรณาธิการของ *[[เดอะฮอลลีวูดรีพอร์เตอร์]]* และเป็นนักเขียนให้กับ *[[พักนิวส์]]* และ ฌอน เฟนเนสซีย์ จาก *[[เดอะริงเกอร์ (เว็บไซต์)|เดอะริงเกอร์]]* พูดคุยกันว่าภาพยนตร์และละครชุดของจักรวาลภาพยนตร์มาร์เวลกำลังอยู่ในช่วงขาลงหรือไม่ เบลโลนีได้ตั้งข้อสังเกตว่า มาร์เวลได้ "นำผู้สร้างภาพยนตร์ที่มีเอกลักษณ์เฉพาะตัวอย่าง โคลอี เจาและแซม เรย์มี มาพยายามใส่พวกเขาลงในสูตรนี้ แต่ให้พวกเขามีความอิสระมากขึ้นเล็กน้อย" มากกว่าที่ผู้กำกับคนก่อน ๆ ที่พวกเขาเคยใช้กับภาพยนตร์ในจักรวาลภาพยนตร์มาร์เวล และตั้งคำถามว่านี่เป็น "ความผิดพลาดที่หลงทางจากสูตรของมาร์เวลมากเกินไปหรือไม่" และแนวทางนี้ในการ "ทำแบบเดิมแต่แตกต่าง" ในขณะที่ยังคงให้ความรู้สึกสดใหม่และคุ้นเคยสำหรับผู้ชมจำเป็นหรือไม่สำหรับแฟรนไชส์ที่จะประสบความสำเร็จต่อไปในอนาคต เฟนเนสซีย์เชื่อว่า มาร์เวลไม่ได้หลงทางมากเกินไปกับผู้สร้างภาพยนตร์เหล่านี้ โดยอ้างถึงประวัติศาสตร์ของมาร์เวลในการจ้างผู้สร้างภาพยนตร์ที่มีโทนและมุมมองที่โดดเด่นและสามารถ "ผสมผสานวิสัยทัศน์ของ [พวกเขา]" เข้ากับมันได้ แต่รู้สึกว่าโทนของภาพยนตร์ก่อนหน้านี้ของเจานั้น "ไม่สมเหตุสมผลสำหรับภาพยนตร์มาร์เวล" หรือไม่ตรงกับการเล่าเรื่องก่อนหน้านี้ของมาร์เวลและประวัติของเรย์มีกับมาร์เวล และภูมิหลังของเขาในการสร้างภาพยนตร์สยองขวัญเป็นความพยายามที่จะ "อุดเขื่อน" หลังจากเดอร์ริกสันออกจากตำแหน่งผู้กำกับ *มัลติเวิร์สมหาภัย* และการจ้างเขานั้น "เป็นเหมือนการแต่งงานระหว่างความสะดวกสบายและมิตรภาพ มากกว่าจะเป็นการเลือกที่กล้าหาญในการเลือกผู้สร้างภาพยนตร์ที่ไม่ธรรมดา" เฟนเนสซีย์กล่าวว่า *ฮีโร่พลังเทพเจ้า* รู้สึก "ขาดการเชื่อมโยง" กับเรื่องราวก่อนหน้าของจักรวาลภาพยนตร์มาร์เวลอย่างสิ้นเชิง และการที่แนวทางที่เน้นจักรวาลมากขึ้นอาจนำไปสู่เรื่องราวในอนาคตได้ แต่เชื่อว่าการเลือกฉากหลังที่ "ไม่เหมาะสม" และ "แปลกมาก" ทำให้ภาพยนตร์ดูแย่และ "เลวร้าย" มากกว่า *มัลติเวิร์สมหาภัย* เบลโลนีเปรียบเทียบผลงานที่เพิ่มขึ้นของจักรวาลภาพยนตร์มาร์เวลกับพิกซาร์ เมื่อเริ่มสร้างภาพยนตร์แอนิเมชันมากขึ้น และกล่าวว่าการประสบกับ "คุณภาพที่ลดลง" เป็น "ต้นทุนในการทำธุรกิจหากคุณต้องการสร้างภาพยนตร์ในระดับขนาดใหญ่" แต่รู้สึกว่ายังไม่มี "สาเหตุใหญ่ที่ต้องวิตกกังวลสำหรับมาร์เวลในตอนนี้" ต่อมา เบลโลนีกล่าวว่ามาร์เวลจำเป็นต้อง "คิดหาวิธีที่จะดึงดูดความสนใจจากทรัพย์สินที่ไม่ใช่อเวนเจอร์ในระดับอเวนเจอร์" และการเปิดตัวละครชุดเรื่องต่อไปของมาร์เวลบนดิสนีย์+ เรื่อง *มิสมาร์เวล* และ *ชี-ฮัลค์: ทนายสายลุย* ที่จะออกอากาศในเร็ว ๆ นี้จะเป็น "การทดสอบครั้งใหญ่สำหรับแฟน ๆ" แต่เขาไม่รู้สึกว่าผลงานละครชุดของมาร์เวลกำลังประสบปัญหาในขณะนั้น

เบเนดิกต์ หว่อง ปรากฏตัวเป็น หว่อง ในโครงการในเฟสสี่หลายเรื่อง ส่งผลให้ไฟกีกล่าวถึงแฟรนไชส์นี้แบบติดตลกว่ากลายเป็น "จักรวาลภาพยนตร์หว่อง" ซึ่งหลายคนบนอินเทอร์เน็ตก็ใช้คำนี้เช่นกัน การปรากฏตัวนี้ถูกเปรียบเทียบกับ ฟิล โคลสัน ตัวละครที่ปรากฏตัวในภาพยนตร์เฟสหนึ่งหลายเรื่อง

### รางวัล

ภาพยนตร์ในเฟสนี้ได้รับการเสนอชื่อใน รางวัลออสการ์ เจ็ดครั้ง, เอ็มทีวีมูวีแอนด์ทีวีอะวอดส์ สิบสองครั้ง (ชนะสาม), รางวัลสมาคมวิชวลเอฟเฟ็กต์ เก้าครั้ง (ชนะหนึ่ง), และรางวัลอื่น ๆ ละครชุดในเฟสนี้ได้รับการเสนอชื่อใน คริติกส์ชอยส์ซูเปอร์อะวอร์ดส์ สิบสี่ครั้ง (ชนะสี่), โกลเดนรีลอะวอร์ดส์ สามครั้ง, และรางวัลอื่น ๆ

## สื่อไทอิน
### ''ตำนานแห่งสตูดิโอมาร์เวล'' ปี 1 (2021–2022)

ประกาศในเดือนธันวาคม ค.ศ. 2020 สารคดีชุดจะสำรวจฮีโร, วายร้าย, ช่วงเวลาและวัตถุต่าง ๆ จากจักรวาลภาพยนตร์มาร์เวล และความเชื่อมโยงระหว่างสิ่งเหล่านี้ โดยเป็นการเตรียมพร้อมสำหรับเรื่องราวในอนาคตที่จะนำเสนอสิ่งเหล่านี้ในเฟสสี่ ปีแรกของ *ตำนานแห่งสตูดิโอมาร์เวล* ออกอากาศสองตอนแรกทางดิสนีย์+ เมื่อวันที่ 8 มกราคม ค.ศ. 2021 โดยแต่ละตอนเน้นไปที่ วันดา แม็กซิมอฟฟ์, วิชัน, ฟัลคอน, วินเทอร์โซลเยอร์, ซีโม, ชารอน คาร์เตอร์, โลกิ, เทสซาแรกต์, แบล็ค วิโดว์, เพกกี คาร์เตอร์, โครงการริเริ่มอเวนเจอร์, ราเวเจอร์ส, เท็นริงส์, ฮอว์กอาย, ด็อกเตอร์สเตรนจ์, หว่อง, วันดา แม็กซิมอฟฟ์ / สการ์เล็ตวิตช์, ธอร์, เจน ฟอสเตอร์, วัลคีรี, บรูซ แบนเนอร์, ทีชัลลา, ชูรี, โดรา มิลาเจ, แดร็กซ์และแมนทิส, ก่อนการปรากฏตัวของพวกเขาในละครชุดดิสนีย์+, รายการพิเศษและภาพยนตร์ ตอนของแดร็กซ์และแมนทิสถูกถอดออกไม่นานหลังออกอากาศ เนื่องจากตอนของพวกเขาเปิดเผยเนื้อเรื่องสำคัญใน *รวมพันธุ์นักสู้พิทักษ์จักรวาล ตอนพิเศษรับวันหยุด*, แต่ทั้งสองตอนก็กลับมาในภายหลัง ตอนของ *ตำนาน* ดำเนินต่อไปในเฟสห้า, ซึ่งเป็นการเริ่มต้นปีสอง

### ''มาร์เวลสตูดิโอส์: แอสเซมเบิลด์'' (2021–2023)

ประกาศในเดือนกุมภาพันธ์ ค.ศ. 2021 แต่ละตอนพิเศษของสารคดีชุดจะนำเสนอเบื้องหลังการสร้างภาพยนตร์และละครชุดทางโทรทัศน์ในจักรวาลภาพยนตร์มาร์เวล พร้อมด้วยนักแสดงและผู้สร้างสรรค์เพิ่มเติม *มาร์เวลสตูดิโอส์: แอสเซมเบิลด์* ออกอากาศตอนแรกทางดิสนีย์+ เมื่อวันที่ 12 มีนาคม ค.ศ. 2021, ด้วยตอนพิเศษสำหรับ *วันด้าวิสชั่น*, ตามมาด้วยตอนพิเศษสำหรับ *ฟัลคอนและวินเทอร์ โซลเยอร์*, ปีแรกของ *โลกิ*, *แบล็ค วิโดว์*, ปีแรกของ *สมมุติว่า...?*, *ชาง-ชี กับตำนานลับเท็นริงส์*, *ฮอร์คอาย*, *ฮีโร่พลังเทพเจ้า*, *มูนไนท์*, *จอมเวทย์มหากาฬ ในมัลติเวิร์สมหาภัย*, *มิสมาร์เวล*, *ธอร์: ด้วยรักและอัสนี*, *ชี-ฮัลค์: ทนายสายลุย*, และ *แบล็ค แพนเธอร์: วาคานด้าจงเจริญ* รายการพิเศษ *แอสเซมเบิลด์* ดำเนินต่อไปในเฟสห้า

สารคดีพิเศษอิสระที่คล้ายคลึงกันสำหรับ *แวร์วูล์ฟ บาย ไนท์* ชื่อว่า *[[ไดเรกเตอร์บายไนต์]]* ออกอากาศทางดิสนีย์+ เมื่อวันที่ 4 พฤศจิกายน ค.ศ. 2022, ทำการตลาดในชื่อ "ผลงานพิเศษของมาร์เวลสตูดิโอส์"

### หนังสือการ์ตูน

## หมายเหตุ

## อ้างอิง


หมวดหมู่:มาร์เวลสตูดิโอส์
หมวดหมู่:จักรวาลสมมติ